Κεφτέδες ραγού με ζυμαρικά\nΜοσχάρι ραγού (ragout) με δενδρολίβανο\nΣυνταγή 23 από 167\nΒρήκα μια υπέροχη συνταγή για Κεφτέδες ραγού με ζυμαρικά στη διεύθυνση https://www.yumyum.gr/apps/gr/spag/keftedes-ragout-me-zymarika.html\nΗ τελευταία συνταγή με κεφτέδες που δίνω και μάλιστα καλύπτει την κατηγορία ζυμαρικών με κρεατικά. Όπως έγραψα για το RAGOUT (ΡΑΓΟΥ), είναι όρος μαγειρικής για οποιοδήποτε κρεατικό κατσαρόλας με λαχανικά κυρίως, είτε πολλά είτε ένα. Στην περίπτωσή μας τομάτα και μαϊντανό.\n1 κουτί ζυμαρικά φιογκάκια\n500 γρ. κιμά (μοσχαρίσιο + χοιρινό)\n250 γρ. ψίχα ψωμιού μουσκεμένη σε γάλα\n4 κ.σ. χοντροτριμμένο κεφαλοτύρι\n1/2 φλιτζανάκι λάδι\n1 κουτί σάλτσα τομάτας\n2 κ.γ. τοματοπελτές\nΣε ένα μεγάλο μπολ βάζουμε τον κιμά. Πλένουμε, καθαρίζουμε και ψιλοκόβουμε το κρεμμύδι και το σκόρδο στο μούλτι και τα προσθέτουμε στον κιμά. Ψιλοκόβουμε και τον μαϊντανό και τον ρίχνουμε κι αυτόν μαζί με το αλάτι, τα αυγά, τα καρυκεύματα, την ψίχα στραγγισμένη καλά και το κεφαλοτύρι και ζυμώνουμε πολύ καλά όλα τα υλικά. Το μείγμα πρέπει να είναι μαλακό και όχι σφιχτό. Το βάζουμε στο ψυγείο και ετοιμάζουμε τη σάλτσα.\nΠλένουμε, καθαρίζουμε και ψιλοκόβουμε στο μούλτι το κρεμμύδι με το σκόρδο. Τα ρίχνουμε σε μια κατσαρόλα με το λάδι που έχει κάψει και τα σοτάρουμε για 2΄. Ακολούθως προσθέτουμε την τομάτα και τον πελτέ διαλυμένο στο νερό. Ρίχνουμε το αλάτι και τα καρυκεύματα και τη ζάχαρη για να μη ξυνίζει, το δοκιμάζουμε και ρίχνουμε ανάλογα. Τέλος προσθέτουμε τον μαϊντανό και ανακατεύουμε καλά. Χαμηλώνουμε τη φωτιά, σκεπάζουμε την κατσαρόλα με το καπάκι και αφήνουμε να σιγοβράσει μέχρι να ετοιμάσουμε τα κεφτεδάκια.\nΠλάθουμε τα κεφτεδάκια σε μέγεθος καρυδιού. Τα τηγανίζουμε σε μπόλικο καυτό φυστικέλαιο. Τα τηγανίζουμε λίγα, λίγα και όταν ροδοκοκκινίσουν σε όλες τις πλευρές είναι έτοιμα. Τα βάζουμε σε απορροφητικό χαρτί να στραγγίσουν και τα ρίχνουμε στη σάλτσα τομάτας. Η σάλτσα πρέπει να τα καλύπτει. Έτσι τα αφήνουμε σκεπασμένα να σιγοβράσουν για 10'-15'. Όσο να φτιάξουμε τα φιογκάκια.\nΓεμίζουμε μια κατσαρόλα με νερό και προσθέτουμε 1 κουτ. σούπας αλάτι και μόλις αρχίσει να βράσει, ρίχνουμε τα φιογκάκια. Δεν τα αφήνουμε να βράσουν πολύ. Τα ξεπλένουμε ελαφρώς, τα στραγγίζουμε αμέσως στο τρυπητό και τα τσιγαρίζουμε με καυτό αγελαδινό βούτυρο. Σερβίρουμε σε μεγάλα πιάτα φιογκάκια με κεφτεδάκια ραγού, γαρνιρισμένα με μαϊντανό. Μπορούμε να τα γαρνίρουμε με βασιλικό.\nΣημ: Αν δεν ξεπλένουμε τα φιογκάκια, πρέπει να καταναλωθούν άμεσα όσο είναι πολύ ζεστά γιατί θα κολλήσουν από το άμυλο. Σε αυτή την περίπτωση δεν βάζουμε αλάτι στο νερό αλλά έναν κύβο χορταρικών. Οπότε το ραγού εμπλουτίζεται σε γεύσεις λαχανικών.\nΚεφτεδάκια με πορτοκάλι\nΤαλιατέλες με ψαρονέφρι ογκρατέν πουγκιά | Αρνί γιουβέτσι


επι-δεξιος (ψάλτης): Γενικό Συμβούλιο ΠΣΕΕΠ… Όταν κοιτάζουμε το δέντρο και χάνουμε το δάσος!!!\nΓενικό Συμβούλιο ΠΣΕΕΠ… Όταν κοιτάζουμε το δέντρο και χάνουμε το δάσος!!!\nΓενικό Συμβούλιο από τις 9 το πρωί ως τις 16:30 το απόγευμα.\nΣύμφωνα με την ΠΑΣΚΕ και το ΑΓΩΝΙΣΤΙΚΟ ΜΕΤΩΠΟ που αποχώρησαν, δεν έπρεπε να πάρουμε απόφαση…\nΚαι τότε ποιος θα ήταν ο ρόλος του Γενικού Συμβουλίου;\nΚαι γιατί συνεδριάζαμε τόσες ώρες και χάσαμε το Σάββατό μας;\nΜα αυτό δεν κάναμε πάντα στο Γενικό Συμβούλιο;\nΑποφασίζαμε και στέλναμε τις αποφάσεις προς έγκριση στη Γενική Συνέλευση.\nΚαι η Γενική Συνέλευση εγκρίνει ή απορρίπτει την πρόταση.\nΌχι λένε τώρα, ΠΑΣΚΕ και ΑΓΩΝΙΣΤΙΚΟ ΜΕΤΩΠΟ…\nΈπρεπε να πάνε οι προτάσεις τους στη Γενική Συνέλευση των εργαζομένων προς ψήφιση!!!\nΚαι αν στη Γενική Συνέλευση κατατεθούν άλλες τρεις χιλιάδες προτάσεις;\nΕ, τότε δεν θα αποφασίσουμε ποτέ την τροποποίηση του Καταστατικού!!!\nΤροποποίηση που στην ουσία όλοι συμφωνούν, αλλά για λόγους τακτικής, εντυπωσιασμού, αλλά και προσωπικών ψιλοτακτοποιήσεων… τεχνηέντως κάποιοι διαφωνούν…\nΠενία (ψήφων) τέχνας (αποχωρήσεις) κατεργάζεται!!!\nΟι εναπομείναντες 37 Γενικοί Σύμβουλοι ενέκριναν ομόφωνα κατ’ άρθρο και στο σύνολό του το τροποποιημένο καταστατικό που θα έρθει προς ψήφιση στη Γενική Συνέλευση των εργαζομένων.\nΗ τροποποιήσεις που παρουσίασε σήμερα το Προεδρείο στο Γενικό Συμβούλιο, είναι προϊόν εργασίας των προηγούμενων έξη μηνών.\nΔείτε όλα τα τροποποιημένα άρθρα στην επίσημη ιστοσελίδα του Π.Σ.Ε.Ε.Π.\nΓιώργο για έναν εργαζόμενο και Γενικό σύμβουλο θα περίμενα τουλάχιστον να είχες την ευθιξία να προεβαλες τις προτάσεις όλων και όχι να ασκείς κριτική ας είναι. Απάντησε λοιπόν σε όλους στις ΒΕΕ γιατί δεν συμφωνείς με την δημιουργία ΠΕΣΥ και γιατί δεν συμφωνείς σε διασφάλιση στη μείωση των μελών του ΔΣ και στη διατήρηση της εκτελεστικής ώστε να διασφαλίζεται η και να επιβάλλεται η διαπαραταξιακη λειτουργία του θεσμού όπου είναι και το ζητούμενο από όλους τους. Εργαζόμενους εκεί να απολογιθεις σκοπιμότητες να χρεώσεις σε αυτούς που τώρα κάνουν τους ευαίσθητους για των θεσμό όταν πριν από τρία χρόνια τον θεσμό τον τράβηξαν στα δικαστήρια\n06 Οκτωβρίου, 2012 21:26\n1. Νομίζω ότι είναι ευθύνη των παρατάξεων να προβάλουν τις θέσεις τους. Εγώ δεν πρόβαλα ούτε αυτή του Προεδρείου. Τις εντυπώσεις μου από τη σημερινή "ψυχοθεραπεία" έγραψα…\n2. Τι να το κάνεις το ΠΕΣΥ στην Ελευσίνα; Και όταν το είχαμε (προσωρινή σωματειακή επιτροπή) στα μέλη του Δ.Σ του ΠΣΕΕΠ προσφεύγαμε. Κατά τη γνώμη μου περιττό είναι και στη Θεσσαλονίκη.\n3. Δεν είναι σοβαρά πράγματα να αυξομειώνονται οι θέσεις του Δ.Σ. επειδή αλλάζουν οι συσχετισμοί δύναμης των παρατάξεων και κάποιοι μένουν χωρίς ρόλο.\n4. Όπου λαλούν πολλά κοκόρια αργεί να ξημερώσει… Τα πολλά όργανα δημιουργούν σύγχυση αρμοδιοτήτων και κωλυσιεργούν τις αποφάσεις.\n5. Άσε είναι πονεμένη ιστορία η διαχείριση και η αντιμετώπιση των εργαζομένων από την ΠΑΣΚΕ τότε. Γνωστά και τα πραξικοπήματα και ο αυταρχισμός από μέρους της\n06 Οκτωβρίου, 2012 23:43\nΑρ. Πρωτ: …228… Ασπρόπυργος 08/10/12\nΤο Σάββατο 06/10/12 πραγματοποιήθηκε το Γενικό Συμβούλιο του ΠΣΕΕΠ στο Αμφιθέατρο του Νέου Διοικητηρίου στον Ασπρόπυργο με θέματα: α) συζήτηση για την τροποποίηση άρθρων του Καταστατικού και β) Κανονισμοί λειτουργίας Ταμείου Αλληλοβοηθείας – Απεργιακό Ταμείο και Κανονισμός Λειτουργίας Σωματειακών Επιτροπών.\nΑρχικά το Γενικό Συμβούλιο επικύρωσε με ομόφωνη απόφαση τους Κανονισμούς Λειτουργίας. Στη συνέχεια συζητήθηκε η πρόταση τροποποίησης των άρθρων του Καταστατικού που προτάθηκαν από το Δ.Σ. και κατατέθηκαν άλλες δύο προτάσεις για συζήτηση. Υπήρξε κοινός τόπος όσον αφορά α) την κατάργηση της ποσόστωσης της Θεσσαλονίκης β) την ίδρυση Ταμείου Αλληλοβοηθείας – Απεργιακού Ταμείου και γ) ξεχωριστά ψηφοδέλτια για τα δευτεροβάθμια όργανα. Δυστυχώς δεν υπήρξε η ανάλογη υπευθυνότητα, κύρια από τους συναδέλφους της ΠΑΣΚΕ, που βάζοντας ζητήματα «διαδικασιών» και όχι ουσίας αποχώρησαν (!!!) από τη συνεδρίαση με ακραίες δηλώσεις για φασισμούς και άλλα απίστευτα! Το Γεν. Συμβούλιο ολοκλήρωσε τη συνεδρίασή του και επικύρωσε κατ΄ άρθρο και στο σύνολό της με ομόφωνες αποφάσεις την πρόταση τροποποίησης του καταστατικού που κατατέθηκε από το Δ.Σ.\nΣας υπενθυμίζουμε ότι η διαδικασία τροποποίησης του Καταστατικού συνεχίζεται με τις Συνελεύσεις και την ψηφοφορία. Οι μέρες και οι ώρες που θα πραγματοποιηθούν οι Περιφερειακές Συνελεύσεις είναι οι εξής:\n• Δευτέρα 08/10/12 ΠΕΣΥΝ στις ΒΕΘ στο Κεντρικό Μηχανολογικό και ώρα 15:00.\n• Τρίτη 09/10/12 ΠΕΣΥΝ στις ΒΕΕ στο Εστιατόριο και ώρα 15:00\n• Τετάρτη 10/10/12 ΠΕΣΥΝ στις ΒΕΑ στο Αμφιθέατρο του Νέου Διοικητηρίου και ώρα 15:00.\n• Πέμπτη 11/10/12 ΠΕΣΥΝ στο Μαρούσι (Χειμάρρας 8Α ) στο χώρο εστίασης και ώρα 16:00.\nΤη Δευτέρα 15/10/12 και την Τρίτη 16/10/12 θα ακολουθήσει η καθολική ψηφοφορία των μελών του ΠΣΕΕΠ.\nΗ συμμετοχή όλων μας είναι απαραίτητη στις ΠΕΣΥΝ όπου μετά την αναλυτική συζήτηση μεταξύ των εργαζομένων, θα γίνει εκλογή των Εφορευτικών Επιτροπών που θα διεξάγουν την ψηφοφορία για την Τροποποίηση του Καταστατικού.\nΣτην ιστοσελίδα του ΠΣΕΕΠ θα αναρτηθούν οι Κανονισμοί και τα προς τροποποίηση άρθρα του Καταστατικού που αποφάσισε το Γενικό Συμβούλιο.\nΤην Τρίτη 9 Οκτώβρη επισκέπτεται εσπευσμένα την Αθήνα, η καγκελάριος της Γερμανίας Άγκελα Μέρκελ, σε μια απέλπιδα προσπάθεια να στηρίξει την αδιέξοδη νεοφιλελεύθερη πολιτική της και το διεφθαρμένο πολιτικό σύστημα.\nΑνεργία, φοροεπιδρομές, ισοπέδωση εργατικών δικαιωμάτων, διάλυση του παραγωγικού ιστού, είναι απόρροια των καταστροφικών επιλογών της κεντρικής ευρωπαϊκής πολιτικής. Οι νέοι, οι άνεργοι, οι συνταξιούχοι και οι εργαζόμενοι είναι αυτοί που δέχονται κύρια την οργανωμένη επίθεση.\nΑντιστεκόμαστε συμμετέχοντας στην 3ωρη Παναττική Στάση Εργασίας στις 09/10/12 από τις 12:00 έως τις 15:00 και στο Συλλαλητήριο στις 13:00 στο Σύνταγμα που διοργανώνουν ΓΣΕΕ & ΑΔΕΔΥ.\nΓια την Θεσσαλονίκη Στάση Εργασίας 09/10/12 και 12:00 έως 15:00 και Συλλαλητήριο στις 13:00 στο Άγαλμα Βενιζέλου που προκηρύσσει το Εργατικό Κέντρο Θεσσαλονίκης.\nΤα Συλλαλητήρια σήμερα Δευτέρα 08/10/12 και ώρα 18:00 στο Σύνταγμα (Αθήνα) και στο Άγαλμα Βενιζέλου (Θεσσαλονίκη) θα γίνουν κανονικά.\nΟΛΟΙ ΣΤΟ ΔΡΟΜΟ ΓΙΑ ΝΑ ΔΩΣΟΥΜΕ ΤΟ ΜΗΝΥΜΑ ΤΗΣ ΑΝΤΙΣΤΑΣΗΣ\n08 Οκτωβρίου, 2012 20:46\nΗ συζήτηση για το Καταστατικό είναι μια κορυφαία διαδικασία γιατί προϋποθέτει καλοπροαίρετη,εποικοδομητική προσπάθεια από όλους μας, ώστε να υπάρξει κοινή πρόταση που θα θωρακίζει, θα κάνει λειτουργικότερο και ισχυρότερο το Σωματείο μας. Κάτι το οποίο έπρεπε και πρέπει να είναι προαπαιτούμενο από το συνδικάτο για να αντιμετωπίσει την νέα πραγματικότητα που όλοι φοβόμαστε.\n09 Οκτωβρίου, 2012 13:53\nΗ προσπάθεια τους να πείσουν με δήθεν αριστερό λόγο, αλλά με ακροδεξιές πράξεις, πρέπει να σταματήσει. Κάποιος πρέπει να τους ενημερώσει ότι όποιος φοβάται την Δημοκρατία και την βούληση του κόσμου, δεν έχει μέλλον. Απλώς κανείς δεν μπορεί να εξηγήσει γιατί φοβούνται να δοθούν προς ψήφιση όλες οι προτάσεις για το Καταστατικό. Επίσης όσοι συμμετείχαν σ’ αυτή την παρωδία και ενέκριναν, με την ψήφο τους αυτές τις μεθόδους, έχουν ίση και πιθανόν βαρύτερη ευθύνη σε όσα συνέβησαν. Καταλαβαίνεται λοιπόν γιατί απερρίφθησαν με αυτόν τον «Δημοκρατικό» τρόπο προτάσεις όπως, το κοινό ψηφοδέλτιο στο Γενικό Συμβούλιο που θα εξασφάλιζε την αποφυγή δημιουργίας στρατών, την δημιουργία ΠΕ.ΣΥ. σε όλους τους χώρους,καθώς και την κατεύθυνση για μελλοντικά διαπαραταξιακά προεδρεία.\nΗ ΠΑΣΚΕ ΕΛΠΕ θεωρεί ότι σε τέτοια γεγονότα δεν υπάρχουν νικητές και ηττημένοι. Υπάρχουν μόνο ηττημένοι. Καλούμε τους εργαζόμενους να απέχουν της ψηφοφορίας παρωδία. Όσοι δε από τους εργαζόμενους πιεστούν να προσέλθουν στις κάλπες, διότι δυστυχώς είναι γνωστά τέτοια φαινόμενα και τα γνωρίζουμε, ας δώσουν λευκή ή αρνητική ψήφο, στο αισχράπροαποφασισμένο ΝΑΙ ή ΟΧΙ, της μίας και μοναδικής πρότασης του Προεδρείου, η οποία επεβλήθη με τον πλέον Αντιδημοκρατικό τρόπο.\n09 Οκτωβρίου, 2012 13:55\n09 Οκτωβρίου, 2012 19:19


Εκδήλωση για τη λήξη του Μετεκπαιδευτικού προγράμματος Φεβρουαρίου – Ιούνιος 2018 | Νοσοκομείο ΥΓΕΙΑΕκδήλωση για τη λήξη του Μετεκπαιδευτικού προγράμματος Φεβρουαρίου – Ιούνιος 2018 | Νοσοκομείο ΥΓΕΙΑ\nΤην Τετάρτη 20/06/2018 πραγματοποιήθηκε στο ΥΓΕΙΑ η τελετή λήξης του Ιατρικού Μετεκπαιδευτικού Προγράμματος «Ανδρέας Βγενόπουλος» στις παθολογικές και χειρουργικές κλινικές του ΥΓΕΙΑ.\nΤο πρόγραμμα είναι τετράμηνο και απευθύνεται σε νέους ιατρούς που πρόκειται να ειδικευτούν στις ειδικότητες της παθολογίας και της χειρουργικής και σκοπεύουν να εργαστούν ως νοσοκομειακοί ιατροί. Στην ειδική τελετή που πραγματοποιήθηκε στο ΥΓΕΙΑ, απονεμήθηκαν τα πιστοποιητικά παρακολούθησης στους μεταπτυχιακούς Ιατρούς ενώ τους νέους ιατρούς χαιρέτησαν ο Δ/νων Σύμβουλος κ. Ανδρέας Καρταπάνης, ο Πρόεδρος του Επιστημονικού Συμβουλίου του ΥΓΕΙΑ κ. Γιώργος Ζαχαρόπουλος, η Δ/ντρια Ιατρικής Υπηρεσίας κα. Ευφημία Βρακίδου, ο Πρόεδρος της Επιστημονικής Ένωσης Ιατρών ΥΓΕΙΑ κ. Βασίλης Πρασόπουλος.\nΚατά τη διάρκεια της εκδήλωσης, η κα. Ρωξάνη Ευθυμιάδου, Δ/ντρια Τμήματος PET-CT & Αναπλ.Δ/ντρια Τμήματος Αξονικού και Μαγνητικού τομογράφου, έκανε αναφορά στις εξελίξεις των απεικονιστικών μεθόδων και την προσφορά τους για την κλινική πράξη, κατά τη διάρκεια ομιλίας με θέμα «Advances in Images».\nΣτην εκδήλωση, απονεμήθηκε το Βραβείο Αριστείας 2018 στον κύριο Χρήστο Μουρμουρή, Ακτινολόγο, συνεργάτη του Τμήματος Αξονικού – Μαγνητικού Τομογράφου & Οστεοπόρωσης ΥΓΕΙΑ. Ο κος Γιάννης Ανδρέου, Δ/ντής Απεικονιστικών Τμημάτων Υγεία & Μητέρα, μίλησε για τον κύριο Μουρμουρή, αναφέροντας μεταξύ άλλων: «Ο συνάδελφος Χρήστος Μουρμούρης είναι μαζί μας στο Υγεία εδώ και πολλά χρόνια. Εκτός από άριστος ακτινολόγος είναι και βαθύς γνώστης των ηλεκτρονικών, πληροφοριακών και άλλων τεχνολογιών που χρησιμοποιούνται στις ιατρικές απεικονίσεις. Ξέρει να εκτιμά και να επιλέγει τα σωστά εργαλεία και βλέπει που οδηγούν τα πράγματα στο μέλλον. Η συνεργασία μαζί του στο τμήμα αξονικού και μαγνητικού τομογράφου του νοσοκομείου Υγεία, είναι μεγάλο πλεονέκτημα για μας. Είναι σημαντικό οι άνθρωποι που εργάζονται σε τέτοιο περιβάλλον, να έχουν αντίληψη της τεχνολογίας και να αντιλαμβάνονται πότε γιατί και ποια τεχνολογία θα επικρατήσει. Στα χρόνια που εργαζόμαστε μαζί, όχι μόνο εγώ αλλά και όλοι οι άλλοι συνάδελφοί μας ακτινολόγοι και κλινικοί γιατροί, τον έχουμε χαρακτηρίσει σαν έναν από τους καλύτερους γιατρούς του νοσοκομείου μας τόσο για τις γνώσεις όσο και για το ήθος του»


Θεραπευτική αντιμετώπιση του ανευρύσματος - BORO από την ΑΝΝΑ ΔΡΟΥΖΑ - boro.gr\nΑρχική / Υγεία / Η Υγεία μου / Παθολογία / Θεραπευτική αντιμετώπιση του ανευρύσματος\nΘεραπευτική αντιμετώπιση του ανευρύσματος\nΙανουάριος 14, 2016\tΠαθολογία\nΔεν χρειάζονται όλα τα ανευρύσματα χειρουργική επέμβαση. Αυτό εξαρτάται από το μέγεθός του, τα χαρακτηριστικά του ανευρύσματος και την γενική κατάσταση υγείας του ασθενή. Ανάλογα με το μέγεθός του, ο αγγειοχειρουργός θα πρέπει να προγραμματίσει μία παρακολούθηση για να ελέγχει περιοδικά το βαθμό της ανάπτυξής του. Ο ρυθμός αύξησης ενός ανευρύσματος είναι σημαντικός προγνωστικός δείκτης για την εξέλιξή του, καθώς ένας γρήγορος ρυθμός αύξησης μπορεί να μας οδηγήσει νωρίτερα στην απόφαση της επέμβασης. Συνήθως αν το ανεύρυσμα έχει διάμετρο πάνω από 5-5,5cm συστήνεται να γίνει η χειρουργική επέμβαση. Υπάρχουν περιπτώσεις όμως που τα χαρακτηριστικά του ανευρύσματος και η γενικότερη κατάσταση του ασθενή μπορεί να μας οδηγήσουν στην απόφαση της επέμβασης σε μικρότερης διαμέτρου ανευρύσματα. Επειδή όμως η εγχείρηση επιφέρει κάποιους κινδύνους, το πότε (σε τι μέγεθος θα χειρουργηθεί το ανεύρυσμα) θα εξαρτηθεί και από άλλα τυχόν προβλήματα υγείας όπως π.χ. καρδιακές, πνευμονικές ή νεφρικές παθήσεις, οι οποίες αυξάνουν τους κινδύνους της επέμβασης. Οι ασθενείς με μεγαλύτερη διάμετρο ανευρύσματος έχουν και μεγαλύτερο κίνδυνο ρήξης που είναι η σημαντικότερη επιπλοκή. Υπολογίζεται πως ένα ανεύρυσμα με διάμετρο 5-6 cm έχει 25% πιθανότητα να υποστεί ρήξη, ενώ αυτός ο κίνδυνος τριπλασιάζεται όταν είναι πάνω από 7cm. Ο κίνδυνος ρήξης του αυξάνεται όσο το ανεύρυσμα μεγαλώνει.\nΧειρουργική επέμβαση του ανευρύσματος\nΤα περισσότερα ανευρύσματα αντιμετωπίζονται με μία επέμβαση στην κοιλιακή χώρα, στην οποία αντικαθίσταται η διάταση της αορτής με ένα απλό ή με διχαλωτό μόσχευμα. Αυτό είναι κατασκευασμένο από ισχυρό, ανθεκτικό συνθετικό υλικό (Dacron) συμβατό με τον ανθρώπινο οργανισμό. Εφόσον η επέμβαση ολοκληρωθεί επιτυχώς ο ασθενής συνήθως επιστρέφει στην κανονική του ζωή.\nΕνδοαγγειακή επέμβαση του ανευρύσματος\nΜερικά ανευρύσματα δύνανται επίσης να θεραπευτούν με μία νέα μέθοδο, την τοποθέτηση ενδαγγειακού μοσχεύματος δηλαδή stent graft. Το μόσχευμα αυτό τοποθετείται μέσα στην αορτή καθοδηγούμενο από έναν καθετήρα (ένα σε κάθε βουβωνική χώρα), από μία μικρή τομή. Κατά τη διάρκεια της επέμβασης χρησιμοποιείται ακτινολογικός έλεγχος, ώστε να τοποθετηθεί το μόσχευμα στο σωστό σημείο. Η μέθοδος αυτή, είναι πιο σύγχρονη, μειώνει το χρόνο παραμονής του ασθενή στο νοσοκομείο και της ανάρρωσης, θεωρείται λιγότερο επεμβατική και δεν απαιτεί γενική νάρκωση. Όμως χρειάζεται συχνότερη παρακολούθηση, ιδιαίτερα τον πρώτο χρόνο της τοποθέτησής του, για τον έλεγχο της σωστής λειτουργίας του.\nΑπόφαση για τον τύπο επέμβασης\nΑν και οι περισσότεροι ασθενείς που πάσχουν από ανεύρυσμα κοιλιακής αορτής θα μπορούσαν να χειρουργηθούν με την ανοιχτή ή με την ενδαγγειακή μέθοδο, υπάρχουν περιπτώσεις που είτε λόγω ιδιαίτερων χαρακτηριστικών του ανευρύσματος, είτε λόγω πιθανότητας επιπλοκών σε υψηλού κινδύνου ασθενείς να προσανατολιστεί ο αγγειοχειρουργός προς τη μια ή την άλλη μέθοδο. Αυτό θα πρέπει να συζητηθεί και να αποφασίσει ο ασθενής μαζί με τον αγγειοχειρούργο τη καταλληλότερη μέθοδο, ώστε ανάλογα με την περίπτωση να χρησιμοποιηθεί η μέθοδος με τις λιγότερες επιπλοκές και την καλύτερη ποιότητα ζωής.


Σύγκρουση Αλ. Τσίπρα - Κ. Μητσοτάκη σε προεκλογικούς τόνους | naftemporiki.gr\nΣύγκρουση Αλ. Τσίπρα - Κ. Μητσοτάκη σε προεκλογικούς τόνους\nΤετάρτη, 12 Δεκεμβρίου 2018 08:50\nΤου Γιάννη Καμπουράκη\nΣε προσωπική σύγκρουση, με κτυπήματα κάτω από τη μέση, αναφορές πολιτικής αργκό και «τσιτάτα» για την μάχη των εντυπώσεων στους τηλεοπτικούς δέκτες, εξελίχθηκε η αντιπαράθεση Αλέξη Τσίπρα - Κυριάκου Μητσοτάκη, στο πλαίσιο της συζήτησης για τη ρύθμιση με την οποία ακυρώθηκαν οι περικοπές στις συντάξεις.\nΣε ένα προεκλογικό σόου δυόμιση ωρών, ο Πρωθυπουργός επέμεινε στο αφήγημα της αποκατάστασης των αδικιών, πήρε πάνω του την υπόθεση ΔΕΠΑ – Πετσίτη υπερασπιζόμενος πλήρως τον υπουργό Ψηφιακής Πολιτικής Νίκο Παππά και κατηγόρησε τον Κυριάκο Μητσοτάκη και τη Νέα Δημοκρατία για fake news και σκανδαλολογία. Ο κ. Τσίπρας άφησε για πρώτη φορά ανοικτό το ενδεχόμενο μη κύρωσης της Συμφωνίας των Πρεσπών και μη ένταξης των Σκοπίων στους διεθνείς οργανισμούς, αν – όπως είπε – τα Σκόπια δεν τηρήσουν «το πνεύμα της συνθήκης». Προκάλεσε τον κ. Μητσοτάκη να καταθέσει πρόταση δυσπιστίας κατά της κυβέρνησης, ενώ στην τριτολογία του – προκειμένου να συντηρήσει τη συζήτηση περί επικοινωνιακής υπεροχής του έναντι του αρχηγού της αξιωματικής αντιπολίτευσης - κάλεσε τον πρόεδρο της Ν.Δ. σε εφ΄ όλης της ύλης τηλεοπτική αντιπαράθεση.\nΕίχε, βεβαίως, προηγηθεί η σαραντάλεπτη συνεδρίαση των Ανεξαρτήτων Ελλήνων, οι οποίοι χωρίς την παρουσία της κ. Κουντουρά και του κ. Ζουράρι που απουσίαζαν δικαιολογημένα, επαναβεβαίωσε τη θέση των ΑΝΕΛ να μην ψηφίσουν τη Συμφωνία των Πρεσπών και να μην στηρίξουν ενδεχόμενη πρόταση δυσπιστίας από την αξιωματική αντιπολίτευση, ρίχνοντας την κυβέρνηση. Αντιδρώντας στον ισχυρισμό του κ. Μητσοτάκη ότι «έδωσε» το Σκοπιανό για να διασώσει τις συντάξεις, ο κ. Τσίπρας κάλεσε τη Ν.Δ. να μην ψηφίσει τη μη περικοπή των συντάξεων αν νομίζει πως είναι προϊόν συναλλαγής. Απαντώντας στις κατηγορίες για το σκάνδαλο ΔΕΠΑ και τη σύνδεσή του με τη δράση του Μανώλη Πετσίτη, αρνήθηκε να μπει στην ουσία και επιχείρησε για άλλη μία φορά να συνδέσει τον κ. Μητσοτάκη με τον εκδότη, εφοπλιστή και πρόεδρο του Ολυμπιακού Βαγγέλη Μαρινάκη, λέγοντας «ήρθατε να πείτε ότι πουλήσαμε την Μακεδονία για να κερδίσουμε τις συντάξεις. Και σε αυτό το ζήτημα τη γραμμή σας την δίνει ο φίλος σας ο επιχειρηματίας». Για να απαντήσει δε στην κριτική της Ν.Δ. για το Σκοπιανό, έφτασε μέχρι το 1959 και την αναφορά του Ευάγγελου Αβέρωφ σε «μακεδονική γλώσσα» που ομιλείται στα Σκόπια.\nΆγρια κόντρα Τσίπρα - Μητσοτάκη για το Σκοπιανό με φόντο τις συντάξεις\nΕπιπλέον, ο Πρωθυπουργός ανήγγειλε την πρόσληψη 3.000 εργαζομένων στο πρόγραμμα «Βοήθεια στο Σπίτι» και την κατάργηση του υποκατώτατου μισθού για τους νέους κάτω των 25 ετών, ενώ υποστήριξε ότι οι εξαγγελίες της κυβέρνησης «δεν είναι δώρα, αλλά αναγκαίες ανάσες». Ο κ. Τσίπρας κατηγόρησε τη Ν.Δ. ότι είχε επενδύσει στις περικοπές των συντάξεων και με εμφανώς προκλητικό και περιπαικτικό ύφος, απευθυνόμενος στους βουλευτές της αντιπολίτευσης, είπε: «Καλό κουράγιο που θα ψηφίσετε μαζί μας ναι στα θετικά μέτρα για τον ελληνικό λαό».\nΑπό την πλευρά του, ο αρχηγός της αξιωματικής αντιπολίτευσης επανέλαβε με ένταση το αίτημά του για άμεση προσφυγή στις κάλπες, κατηγόρησε τον Πρωθυπουργό ότι αντάλλαξε το Σκοπιανό με τη διάσωση των συντάξεων, υπενθυμίζοντας ότι ήταν η κυβέρνηση που είχε ψηφίσει μία εντελώς αχρείαστη περικοπή συντάξεων και κατηγόρησε τον κ. Τσίπρα για υπερφορολόγηση - ειδικά της μεσαίας τάξης, όπως είπε - καταθέτοντας τα σχετικά στοιχεία στα πρακτικά.\n«Όλη η πολιτική σας είναι απάτη», αντέτεινε ο αρχηγός της αξιωματικής αντιπολίτευσης και καταλόγισε στον κ. Τσίπρα «γενική αφωνία», για το Σκοπιανό και την υπόθεση ΔΕΠΑ. «Εκεί που επί 27 χρόνια έξι Πρωθυπουργοί - Κων. Μητσοτάκης, Ανδ. Παπανδρέου, Κ. Σημίτης, Κ. Καραμανλής, Γ. Παπανδρέου, Αντ. Σαμαράς - έλεγαν όχι, εσείς είπατε ναι», συνέχισε ο πρόεδρος της Ν.Δ. αναφερόμενος στην «μακεδονική» γλώσσα και ταυτότητα, ενώ αναφερόμενος στην οικονομία, είπε πως η Ελλάδα παραμένει ακόμα εκτός αγορών, πως στις Βρυξέλλες λένε ότι κανένας Έλληνας πρωθυπουργός δεν ήταν τόσο εύκολος στη διαπραγμάτευση όσο ο κ. Τσίπρας, ενώ επανέλαβε ότι ο νόμος Κατρούγκαλου είναι ένας νόμος άδικος που η Ν.Δ. θα καταργήσει.\n«Φορολογείτε όποιον βρείτε, για να τους κρατάτε ομήρους επιδομάτων. Τα υπερπλεονάσματά σας κ. Τσίπρα είναι τα ελλείμματα στην τσέπη του κάθε Έλληνα. Κάνετε τον κουβαρντά με τα λεφτά των άλλων. Καταργήσατε πλήρως το ΕΚΑΣ και τις συντάξεις χηρείας, μειώσατε τις νέες κύριες και επικουρικές συντάξεις μέχρι και 40% ακόμη και στις συντάξεις αναπηρίας, αυξήσατε όλα τα όρια ηλικίας και τις εισφορές, ενώ πετσοκόψατε και τα εφάπαξ. Δεν ντρέπεστε να έρχεστε και να το παίζετε Άι Βασίλης;» συνέχισε ο κ. Μητσοτάκης απευθυνόμενος στον κ. Τσίπρα, ενώ έκανε λόγο για «μαύρη λίστα» φόρων της κυβέρνησης, την οποία και κατέθεσε στα πρακτικά.\nΔικαιολογώντας το «ναι» της Ν.Δ. στη ρύθμιση που ακυρώνει τις περικοπές είπε ότι το κόμμα στηρίζει κάθε απόφαση που ανακουφίζει τους πολίτες από την καταστροφική πολιτική της κυβέρνησης. Απαντώντας στην αναφορά του κ. Τσίπρα περί «fake news», ο κ. Μητσοτάκης χαρακτήρισε τον κ. Τσίπρα «αρχιερέα των fake news» καταθέτοντας στα πρακτικά κατά καιρούς δηλώσεις του Πρωθυπουργού. «Την τελευταία φορά που θα μιλήσετε για το παλιό και το νέο, για κοιτάξτε στα βουλευτικά σας έδρανα» είπε απευθυνόμενος στον κ. Τσίπρα ενώ τον κάλεσε να μην ταυτίσει ξανά τη Ν.Δ. με την ακροδεξιά, υπενθυμίζοντάς του: «Εσείς κυβερνάτε με τον κ. Καμμένο».\nΣΚΟΠΙΑΝΟ ΒΟΥΛΗ ΤΩΝ ΕΛΛΗΝΩΝ ΝΕΑ ΔΗΜΟΚΡΑΤΙΑ ΚΥΒΕΡΝΗΣΗ ΣΥΡΙΖΑ ΑΝΕΞΑΡΤΗΤΟΙ ΕΛΛΗΝΕΣ


ΠΟΛΙΤΙΚΗ ΔΡΑΣΤΗΡΙΟΤΗΤΑ ΧΡΙΣΤΟΥ ΔΗΜΑ φ.1753 - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΚΗ / ΠΟΛΙΤΙΚΗ ΔΡΑΣΤΗΡΙΟΤΗΤΑ ΧΡΙΣΤΟΥ ΔΗΜΑ φ.1753\nΠΟΛΙΤΙΚΗ ΔΡΑΣΤΗΡΙΟΤΗΤΑ ΧΡΙΣΤΟΥ ΔΗΜΑ φ.1753\nΣυνέντευξη του Χρίστου Δήμα στην Νίκη Παπάζογλου:\nΗ Ελλάδα έχει μπει για τα καλά στο ραντάρ των επενδυτών - Eπιπλέον κονδύλια στο «Ερευνώ-Δημιουργώ-Καινοτομώ»\nΧάρη στη δημιουργία του, προχωρήσαμε την δράση ενίσχυσης της ρευστότητας των νεοφυών επιχειρήσεων που επλήγησαν από την πανδημία με την μορφή επιστρεπτέας προκαταβολής. Η δράση χρηματοδοτείται μέσω ΕΣΠΑ και ξεκινάμε ήδη τις πληρωμές, χρόνος ρεκόρ για θέματα ΕΣΠΑ. Επίσης βγάλαμε την νομοθεσία για τους Επενδυτικούς Αγγέλους (Angels Investors) που κάνει τις νεοφυείς επιχειρήσεις πιο ελκυστικές αφού τα φυσικά πρόσωπα που επενδύουν σε αυτές έχουν μία έκπτωση από το φορολογητέο εισόδημα της τάξης του 50% σε σχέση με την επένδυση που πραγματοποίησαν. Προχωρήσαμε επίσης στην νομοθέτηση μαζί με το υπουργείο Οικονομικών των stock options, ώστε να δώσουμε κίνητρα σε εργαζόμενους να αγοράσουν μετοχές των startups. Παράλληλα έχουμε θεσπίσει και τους επίσημους υποστηρικτές του Elevate Greece, στους οποίους συμμετέχουν τράπεζες και άλλες επιχειρήσεις και δίνουν από οικονομικά έπαθλα στα Βραβεία που ανακοινώσαμε πρόσφατα έως και εξειδικευμένα τραπεζικά προϊόντα, υπηρεσίες νέφους, πρόσβαση σε ένα παγκόσμιο δίκτυο καινοτομίας, υπηρεσίες mentoring κλπ.\nΠροσπαθούμε δηλαδή να έχουμε μία ολοκληρωμένη σχέση μεταξύ των νεοφυών επιχειρήσεων και όλων των παραγόντων που συνθέτουν το οικοσύστημα της καινοτομίας.\nΌσον αφορά τώρα τα συμπεράσματα από το Mητρώο ξέρουμε σε ποιους τομείς είναι οι περισσότερες επιχειρήσεις δηλαδή σε Βιοεπιστήμες, Τουρισμό, Περιβάλλον, Αγροτεχνολογία, Διαφήμιση και Μεγάλα Δεδομένα.\nΓνωρίζουμε επίσης ποιοι κλάδοι απασχολούν τους περισσότερους εργαζόμενους - Βιοεπιστήμες, Διαφήμιση, Ηλεκτρονικό Εμπόριο, Μεγάλα Δεδομένα, Τουρισμός και Ναυτιλιακά. Παράλληλα, έχουμε και δεδομένα με βάση τα γεωγραφικά κριτήρια. Από τα τελευταία βλέπουμε για παράδειγμα ότι 3 στις 4 νεοφυείς επιχειρήσεις εδράζονται στην περιφέρεια Αττικής, το οποίο αποτελεί υπερσυγκέντρωση, ακολουθεί η Κεντρική Μακεδονία με ποσοστό περίπου 15%, η Κρήτη και μετά η Δυτική Ελλάδα. Την ίδια στιγμή το ποσοστό στις υπόλοιπες περιφέρειες της χώρας είναι πολύ μικρό.\nΕλπίζουμε ότι στις αρχές του νέου έτους θα έχουμε τον τελικό ανάδοχο ο οποίος και θα ξεκινήσει να κατασκευάζει το έργο. Το συγκεκριμένο έργο εκτιμάται ότι θα υπερβεί τα 100 εκατομμύρια ευρώ και σε αυτό θα εργάζονται πάνω από 2,5 χιλιάδες άνθρωποι. Γι’ αυτό και πιστεύουμε ότι θα γίνει σημείο αναφοράς για την Ελλάδα στα Βαλκάνια και την Δυτική Ευρώπη.\nΌσον αφορά το ThessINTEC υπήρξε μια δέσμευση από πλευράς του Πρωθυπουργού στη ΔΕΘ το 2019. Εμένα που ανατέθηκε το πρότζεκτ λίγους μήνες αργότερα, στις αρχές του 2020. Και σε αυτή την περίπτωση έπρεπε να βοηθήσουμε με όλα τα νομοθετικά και γραφειοκρατικά ζητήματα τα οποία υπήρχαν. Πλέον έχουμε λύσει την συντριπτική πλειοψηφία των προσκομμάτων, μας μένουν μόνο κάποια ζητήματα με το υπουργείο Περιβάλλοντος και έχουμε εξασφαλίσει και σημαντική χρηματοδότηση από το Ταμείο Ανάκαμψης, η οποία θα μπορέσει να στηρίξει ένα τμήμα του έργου. Παράλληλα το ΕΚΕΤΑ στη Θεσσαλονίκη θα χρηματοδοτήσει τις νέες υποδομές του ThessINTEC, πάλι μέσω του Ταμείου Ανάκαμψης. Άρα μιλάμε για ένα έργο με δυναμική προοπτική που έχει σε σημαντικό βαθμό εξασφαλισμένη μια χρηματοδότηση για να μπορέσει να αποκτήσει σάρκα και οστά. Ξέρω ότι γίνεται προσπάθεια από την ThessINTEC AE για να προσελκύσει και χρήματα από τον ιδιωτικό τομέα και ήδη έχει εξασφαλιστεί ένα σημαντικό ποσό.\nΆρα κι εκεί προχωράμε καλά.


Αυλαία για το Φεστιβάλ θάλασσας 2019 αύριο Σάββατο 24 Αυγούστου 2019 με την εμβληματική κωμωδία του Μπόστ “Μαρία Πενταγιώτισσα”. Τον ρόλο της “Μαρίας” υποδύεται ο ταλαντούχος Χρήστος Χατζηπαναγιώτης.\nΣτα 1982 ο Μποστ γράφει τη «Μαρία Πενταγιώτισσα».Ένα από πιο αστεία, σχεδόν σπαρταριστά έργα του ελληνικού ρεπερτορίου, γραμμένο στον προσφιλή του 15σύλαβο. Μια ξεκαρδιστική παρωδία ηθών βασισμένη σε ένα από τα γνωστά παραδοσιακά τραγούδια του τόπου μας εμπνευσμένο από αληθινά περιστατικά.\nΗ Μαρία Πενταγιώτισσα, κατά κόσμον Μαρία Δασκαλοπούλου, ήταν γνωστή στο χωριό της-Πενταγιοί Φωκίδας-για τις ερωτικές της περιπέτειες. Εραστές και αγαπητικοί δημιουργούσαν συχνά επεισόδια, ενώ η ίδια θεωρείται μέχρι σήμερα από τις πρώτες φεμινίστριες στην Ελλάδα. Ο λαός τραγούδησε την ομορφιά της και τα ερωτικά της καμώματα: «Στα Σάλωνα σφάζουν αρνιά και στο Χρισσό κριάρια / και στης Μαρίας την ποδιά σφάζονται παληκάρια.. Μαρίτσα Πενταγιώτισσα, μωρή δασκαλοπούλα, / εσύ τα’καμες ούλα!».\nΜε όχημα την ιστορία της θρυλικής Μαρίας του τόπου μας ο Μποστ και πάντα «σε ζωντανή σύνδεση» σαρκάζει τους θεσμούς και αμφιβάλλει για τη νέα κοινωνική πραγματικότητα. Το έργο του Μποστ τα έχει όλα: χιούμορ, συγκίνηση, πολιτικό στοχασμό, αγάπη για τους ανθρώπους, μα κυρίως δυο στοιχεία συχνά αντικρουόμενα στη νεοελληνική συνείδηση: τη λαϊκότητα και τη λογιοσύνη. Μπορεί να πει με λίγα πολλά και να θίξει με τη φαινομενική αλαφράδα του βαθιά ζητήματα του καιρού μας.


Παράταση του «σκληρού lockdown» στην Αττική μέχρι τις 8 Μαρτίου - notia.gr\nΣτην περίπτωση που κάποιος παρακάμψει τη λίστα. Η διαφάνεια είναι αδιαπραγμάτευτη. Διερευνούμε όλες τις περιπτώσεις και όπου υπάρχει παράβαση, ενεργοποιούμε τις κυρώσεις και όλη τη διαδικασία. Δεν υπάρχει κανένα απαραβίαστο σύστημα. Θα διερευνήσουμε κάθε καταγγελία και υπόθεση και θα επιβληθούν κυρώσεις. Ο εμβολιασμός δεν είναι ένα παιχνίδι κλέφτη και αστυνόμου. Είναι πάνω από 200.000 οι φάκελοι που έχουμε ελέγξει». Πηγή: protothema.gr


Itea net : Οι υποψήφιοι της Ελεύθερης Στερεάς απο την Φωκίδα\nπερικόπτουν τις δαπάνες για την αυτοδιοίκηση και τις Δημόσιες παροχές προς τους Πολίτες, ενώ ταυτόχρονα δίνουν όλα τα χρήματα στους εργολάβους δυσκολεύοντας τη ζωή μας.\n➢ της μετατροπής της μισής Φωκίδας αποκλειστικά σε μεταλλείο, με την ψήφιση του χωροταξικού από το ΣΥΡΙΖΑ, που ουσιαστικά απαγορεύει οποιαδήποτε άλλη αγροτική, βιοτεχνική, τουριστική και οικονομική δραστηριότητα στην περιοχή.\n➢ στην μετατροπή του νομού σε ενεργειακή μπαταρία, με την ανεξέλεγκτη τοποθέτηση ανεμογεννητριών, παρά τις ενστάσεις των τοπικών κοινωνιών, σε βάρος του φυσικού περιβάλλοντος και προς όφελος των επιχειρηματικών συμφερόντων.\n➢ της ρύπανσης του Κορινθιακού από βιομηχανικά απόβλητα και την πρόβλεψη του χωροταξικού για ανάπτυξη ιχθυοκαλλιεργειών σχεδόν καθ' όλο το μήκος των ακτών της Φωκίδας.\n➢ τους μικρούς παραγωγούς, γεωργούς, κτηνοτρόφους, ψαράδες.\n➢ τον πρωτογενή τομέα παραγωγής και τα εγχώρια προϊόντα. Την αξιοποίηση, την αποκατάσταση μετά την πυρκαγιά και την άρδευση του Παραδοσιακού Ελαιώνα.\n➢ τους βιοτέχνες, τους ελεύθερους επαγγελματίες, τους εργαζόμενους στον τουρισμό και στον επισιτισμό, όλους αυτούς που έχουν πληγεί από την κρίση και την επέλαση των μνημονίων. Από αυτούς πιστεύουμε ότι θα επιβιώσει η χώρα και θα έρθει η ανάπτυξη και όχι από τις «επενδύσεις» των πολυεθνικών.\n➢ τους εργαζόμενους, τους συνταξιούχους και τους άνεργους στους αγώνες τους για τα δικαιώματά τους. Ζητάμε να εφαρμοστεί άμεσα η Συλλογική Σύμβαση των εργαζομένων στην Περιφέρεια. Ζητάμε να μην υπάρξουν απολύσεις στα μεταλλεία.


Πολυτεχνείο 2016 - Σωματείο Εργαζομένων ΣΤΑ.ΣΥ.\nΑρχική » Ανακοινώσεις » Ανακοινώσεις 2016 » Πολυτεχνείο 2016\nΟ φετινός εορτασμός της επετείου του Πολυτεχνείου συμπίπτει, για μια ακόμα χρονιά, με μνημονιακά μέτρα λιτότητας και τις εκβιαστικές απαιτήσεις των εκπροσώπων των τοκογλύφων δανειστών για πλήρη ισοπέδωση των εργασιακών δικαιωμάτων και την επιβολή νέας φοροκαταιγίδας.\nΑυτές τις μέρες βρέθηκε στην Ελλάδα και ο απερχόμενος πρόεδρος των ΗΠΑ προκειμένου να προωθήσει τα συμφέροντας της χώρας του στο πλαίσιο του γεωστρατηγικού ανταγωνισμού ΗΠΑ- Ρωσίας για την κυριαρχία στην ευρύτερη περιοχή της Ανατολικής Μεσογείου.\nΓι’ αυτούς λόγους θεωρούμε ότι τα συνθήματα της εξέγερσης του Πολυτεχνείου «Ψωμί- Παιδεία- Ελευθερία» και «Έξω οι Αμερικάνοι» αποκτούν δραματική επικαιρότητα στις μέρες μας.\nΟι εργαζόμενοι πρέπει να βρεθούν ξανά στην πρωτοπορία των αγώνων και να διαμορφώσουν ένα ισχυρό εργατικό κίνημα, που θα στείλει προς κάθε κατεύθυνση, μέσα και έξω από τη χώρα, ένα δυνατό μήνυμα ενάντια στη λιτότητα και στην υποβάθμιση της ζωής μας. Για να υπάρξει ξανά δουλειά με αξιοπρέπεια.\nΗ πολιτική της λιτότητας και της φτωχοποίησης, που επιβάλλουν οι τοκογλύφοι δανειστές της χώρας δεν αλλάζει, δεν «μεταρρυθμίζεται» και δεν εκσυγχρονίζεαι: Μόνο ανατρέπεται και αυτό γίνεται με μαζικούς, ενωτικούς αγώνες.\nΑυτό τον δρόμο πρέπει να ακολουθήσουμε. Έναν δρόμο, που δείχνει η ηρωική εξέγερση του Πολυτεχνείου το ’73, η οποία γίνεται και πάλι επίκαιρη.\nΌπως και τότε έτσι και σήμερα ο μόνος δρόμος, που έχουμε να ακολουθήσουμε είναι ο δρόμος της αντίστασης, ο δρόμος των αγώνων συσπειρωμένοι γύρω από το Σωματείο μας μέχρι την ανατροπή των βάρβαρων, αντιλαϊκών πολιτικών, που ακολουθήθηκαν τα τελευταία 6 χρόνια οδηγώντας τον λαό στην εξαθλίωση.\nΗ Ένωσή μας στην πορεία των 96 χρόνων από την ίδρυσή της βρίσκεται στη πρωτοπορία του συνδικαλιστικού κινήματος της χώρας. Συνεχίζοντας αταλάντευτα την αγωνιστική διαδρομή μας είμαστε αποφασισμένοι να προχωρήσουμε και να διεκδικήσουμε, με σταθερά βήματα, με τεκμηριωμένες θέσεις και με ευρύτερες κοινωνικές συμμαχίες την διατήρηση του Δημόσιου Χαρακτήρα των Αστικών Συγκοινωνιών.\nΓια να πετύχουμε αυτό το στόχο χρειάζεται να αναδειχθεί η σημασία της υπεράσπισης του Δημόσιου χαρακτήρα των συγκοινωνιών απέναντι στην ιδιωτικοποίησή τους. Χρειάζεται οι Δημόσιες συγκοινωνίες να καταξιωθούν στη συνείδηση του λαού και να μην απαξιώνονται- ηθελημένα ή αθέλητα- με μια σειρά πράξεις και παραλείψεις. Χρειάζεται το συνδικαλιστικό κίνημα να πρωτοστατήσει στο να αλλάξουν νοοτροπίες, να αναδειχθεί η σημασία για το κοινωνικό σύνολο της διατήρησης στο Δημόσιο των αστικών συγκοινωνιών.\nΣε αυτή την κατεύθυνση, αγωνιζόμαστε- διεκδικούμε να παραμείνει ενιαία και συμπαγής η ΣΤΑ.ΣΥ κατά την ένταξή της στο Υπερταμείο, ώστε να έχει αναπτυξιακές προοπτικές, δηλαδή ισχυρές άμυνες απέναντι στα κάθε λογής σχέδια ιδιωτικοποίησης.\nΣήμερα το συνδικαλιστικό κίνημα έχει μεγάλες υποχρεώσεις απέναντι στην Ιστορία και γι’ αυτό οφείλουμε να κρατήσουμε ζωντανό το μήνυμα του Πολυτεχνείου και να πιστέψουμε στις δικές μας δυνάμεις.\nΣυμμετέχουμε στις 17/11 στην πορεία στην Αμερικάνικη Πρεσβεία για την επέτειο του εορτασμού του Πολυτεχνείου και στέλνουμε ξεκάθαρο μήνυμα ενάντια στα μέτρα λιτότητας, φτωχοποίησης του λαού και για την διατήρηση του Δημόσιου χαρακτήρα των αστικών συγκοινωνιών.\n• Να μπει τέλος στη λιτότητα και στους φόρους\n• Να προωθηθεί η ανάπτυξη, η απασχόληση, η κοινωνική συνοχή.\n• Να πληρώσουν την κρίση αυτοί που τη δημιούργησαν, οι φοροκλέπτες οι τραπεζίτες, οι τζογαδόροι και όχι εκείνοι που δεν ευθύνονται, τα μόνιμα υποζύγια ,οι εργαζόμενοι, οι συνταξιούχοι και οι απλοί πολίτες.\n← Αναστολή κινητοποιήσεων 14/11/2016\tΑνακοίνωση για την προσωρινή αναστολή των κινητοποιήσεων →\nΠέμπτη 20 Ιαν 2022 -- 6:21:56


Τι κρύβεται πίσω από τον όρο "τεχνική βοήθεια";\nΗ τεχνική βοήθεια -ο όρος είναι κατ ευφημισμό – καλύπτει λεκτικά την δυνατότητα που θα παρέχει η ελληνική κυβέρνηση σε όλους αυτούς του αγύρτες να εισπράττουν κατευθείαν τα λεφτά των αποκρατικοποιήσεων και ταυτόχρονα να επιλέγουν τους αγοραστές.\nΟ εξευτελισμός της κυβέρνησης του Γιωργάκη διεθνώς είναι τόσο σαρωτικός που μέσω των FT και ενός δημοσιεύματος -που διαψεύστηκε- ζήτησαν την ίδια δυνατότητα και στα φορολογικά έσοδα του κράτους. Με πρόσχημα την ανικανότητα εισπράξης φορών ανησυχόντας για τα λεφτά τους ζήτησαν και πάλι “τεχνική βοήθεια”, πράγμα που σημαίνει ότι θα παίρνουν δηλαδή πρώτοι τα φορολογικά έσοδα και παρακρατούν το μερτικό τους και εμείς ζούμε με ότι μας αφήνουν.\nΚατόπιν αυτών και εφόσον ισχύσουν, η φορολογική αντίσταση στο ξενόφερτο χαράτσι και η αντίσταση άνευ όρων στις αποκρατικοποιήσεις και στην κυβέρνηση Παπανδρέου είναι εθνικό καθήκον.\nhttp://papaioannou.wordpress.com Φιλε μου ο σημερινός εχθρός σου είναι η παραπληροφόρηση των μεγάλων καναλιών. Αν είδες κάτι που σε άγγιξε , κάτι που το θεωρείς σωστό, ΜΟΙΡΆΣΟΥ ΤΟ ΤΩΡΑ με ανθρώπους που πιστεύεις οτι θα το αξιολογήσουν και θα επωφεληθούν απο αυτό! Μην μένεις απαθής. Πρώτα θα νικήσουμε την ύπνωση και μετά ΟΛΟΙ ΜΑΖΙ τα υπόλοιπα.


Με τα τάνκερ του Πάρη\nΚατά τα παιδικά μου χρόνια, λόγω επαγγέλματος του πατέρα μου (ήταν ναυτικός), είχα περάσει πολλά καλοκαίρια στα καταστρώματα των τάνκερ. Τα αγάπησα. Έμαθα να αφουγκράζομαι την «ψυχή» τους, να σέβομαι τη σκουριά που συσσώρευσε επάνω τους η περιπλάνηση στην υγρασία, να συμβιώνω με τη μελαγχολία τους. Ακόμη και τώρα, όποτε διασχίζω την Αθηνών - Κορίνθου, βλέποντάς τα αρόδο, συγκινούμαι από τη βαθιά μοναξιά τους. Τη μοναξιά που αισθάνθηκα ότι απέκτησε φωνή για να διηγηθεί ιστορίες από τα ταξίδια τους, όταν τα είδα αποτυπωμένα στους πίνακες του Πάρη Πρέκα. Μαθητής τα «πρωτοσυνάντησα» στις σελίδες ενός περιοδικού. Εκτοτε παρακολουθούσα στενά τη δουλειά του εξαιρετικού ζωγράφου. Νιώθοντας, όποτε επανερχόταν στο προσκήνιο με ένα νέο πλοίο (δούλεψε πολύ πάνω σε αυτή την ενότητα), ότι φιλοτεχνούσε κάτι περισσότερο από λαμαρίνες και φουγάρα: ότι ζωγράφιζε τα παιδικά μου χρόνια, τις αναμνήσεις στις οποίες ακόμη ανατρέχω όταν χρειάζομαι ντάντεμα.\nΠολλά χρόνια μετά, όταν ένας πολύ δικός μου άνθρωπος μου αποκάλυψε ότι γνώριζε «τους Πρεκαίους» (τον Πάρη και τη γυναίκα του, τη Μερόπη Πρέκα, επίσης θαυμάσια ζωγράφο και κορυφαία στην Ελλάδα δημιουργό βιτρό) και πρότεινε να μου τους γνωρίσει, σχεδόν τρόμαξα. Αυτό επειδή, έχοντας καλύψει για την εφημερίδα (και) το εικαστικό ρεπορτάζ, με παρουσιάσεις-συνεντεύξεις σημαντικών δημιουργών, είχα συχνά απογοητευθεί συναντώντας καλλιτέχνες που η όποια πνευματικότητα του έργου τους εξαφανιζόταν κάτω από τόνους εγωκεντρισμού και έπαρσης και που η εμπορευματοποίηση του ταλέντου τους τους είχε διαφθείρει βαθιά. Ευτυχώς, η αντίστασή μου δεν ήταν μεγάλη και ένα απόγευμα βρέθηκα στο ατελιέ του Πρέκα στο Κολωνάκι. Μπήκα μαγκωμένος. Βγήκα, μερικές ώρες μετά, ενθουσιασμένος. Από την απλότητα, την ευγένεια και το κομψό χιούμορ του. Από τη χαριτωμένη εξωστρέφεια της Μερόπης και από το λαμπερό χαμόγελό της. Επιπλέον, κρατούσα στο χέρι μου δύο αριθμημένα αντίτυπα έργων τους, κάτι λουλούδια της Μερόπης και μια «παρέα» τάνκερ του Πάρη, δώρο από τους νεοαποκτηθέντες φίλους. Αυτή ήταν μια επίσης σημαντική παράμετρος της προσωπικότητάς τους: η τεράστια γενναιοδωρία τους. Η ευκολία με την οποία χάριζαν τα έργα τους (σε αντίθεση με τους περισσότερους καλλιτέχνες), υπογεγραμμένα αντίγραφα αλλά και πρωτότυπα - όλοι οι φίλοι τους έχουμε πίνακες του Πάρη και της Μερόπης στα σπίτια μας.\nΓιατί τα γράφω αυτά; Γιατί τώρα, δύο και βάλε χρόνια μετά τον θάνατο του Δημήτρη που με γνώρισε «στους Πρεκαίους», και 13 χρόνια μετά τον ξαφνικό θάνατο του Πάρη, στην αναδρομική έκθεση που αφιερώνει το Μουσείο Μπενάκη στον καλλιτέχνη, είδα το πρωτότυπο έργο, από το οποίο έχω το αντίγραφο που μου είχε χαρίσει τότε. Και θυμήθηκα: το εργαστήριό του, που ήταν γεμάτο πίνακες, και εκείνον καθισμένο δίπλα σε κάτι σαν τζαμαρία. Εμένα να ψάχνω και να ανακαλύπτω με ενθουσιασμό τάνκερ μικρά και μεγάλα. Εκείνον να μου λέει ιστορίες. Και τη Μερόπη να συμπληρώνει, προσθέτοντας τις δικές της ιστορίες. Ως τη στιγμή που έπεσα πάνω σε ένα τάνκερ που έγραφε στα πλευρά του «Monrovia». Τότε τους είπα τη δική μου, αληθινή ιστορία: ότι ήμουν δεν ήμουν ενός έτους όταν, σε ένα ταξίδι με το τάνκερ στο οποίο εργαζόταν τότε ο πατέρας μου, στη Νότια Αφρική, με φωτογράφισαν στο κατάστρωμα με ένα σωσίβιο όπου αναγραφόταν το όνομα του πλοίου και δίπλα το εξωτικό όνομα «Monrovia» (ως λιμάνι νηολογίου).\n«Έχεις τη φωτογραφία, πάρε τον πίνακα για να έχεις και το πλοίο» είπε ο Πάρις, για να σπεύσει να… δικαιολογηθεί: «Είναι όμως αντίγραφο». Κατακοκκίνισα και αρνήθηκα με τα τυπικά «δεν είναι ανάγκη», «όχι, όχι, δεν είπα ότι μου αρέσει για να μου το δώσετε» κτλ. η Μερόπη όμως το τύλιγε ήδη «για να μη σου τσαλακωθεί». Αυτό το τάνκερ βρίσκεται σήμερα κορνιζαρισμένο πάνω από το γραφείο μου και κάθε μέρα που το βλέπω θυμάμαι τον Πάρη και τον πατέρα μου. Με τη Μερόπη μιλάω στο τηλέφωνο, όχι πολύ συχνά, πάντα όμως μαθαίνω νέα της. Και πάντα θέλω να τη βλέπω γελαστή όπως την είδα στα εγκαίνια της έκθεσης, ακόμη και αν πίσω από το γέλιο της υπάρχει πλέον μια πίκρα που δεν κρύβεται, κληροδότημα από εκείνους που μας αποχαιρέτησαν χωρίς να ρωτήσουν αν αντέχουμε την απουσία τους. Γι’ αυτό λοιπόν γράφω σήμερα. Για να μνημονεύσω με τον τρόπο μου τους ανθρώπους μας που έφυγαν, για να ευχαριστήσω τη Μερόπη για τη φιλία της, και για να της θυμίσω ότι θυμάμαι. Επιπλέον, για να σας προτρέψω να επισκεφθείτε την έκθεση που με τόση αγάπη έστησε. Η οποία είναι κατά τη γνώμη μου μία από τις πιο ενδιαφέρουσες εκθέσεις της φετινής περιόδου, καθώς αποκαλύπτει και πλευρές του δημιουργού Πρέκα που πιθανώς έχουμε ξεχάσει. Εγώ, πάντως, από όλα τα έργα στέκομαι μπροστά στο νεανικό πορτρέτο της Μερόπης για να παρατηρήσω ότι όσα χρόνια και αν πέρασαν από τότε, τα μάτια της έχουν την ίδια ζεστή λάμψη. Και συνεχίζω να περιφέρομαι στο... καρνάγιο που έχει στηθεί στη μέση της αίθουσας, με τα τάνκερ, τα τεράστια και τα μικρότερα, να με καλούν να συνεχίσω το ταξίδι μαζί τους.\nΥΓ. Η έκθεση «Πάρις Πρέκας: Ζωγραφική και γλυπτική» με (περίπου) 80 ζωγραφικά έργα και 30 γλυπτά θα φιλοξενείται στο Μουσείο Μπενάκη (κτίριο οδού Πειραιώς) ως τις 6 Μαΐου.


Σε μια απρόσμενη αποκάλυψη προχώρησε ο Γιώργος Παράσχος! Την έντονη αντίδραση του μοιράστηκε ο γνωστός ηθοποιός Γιώργος Παράσχος, όταν συνάδελφος τού πρότεινε να αγοράσει χαρτί εμβολιασμού αντί 300 ευρώ, μοιράστηκε στην εκπομπή Love It του ΣΚΑΪ. «Ο κόσμος που δεν έχει κάνει το εμβόλιο, εντάξει είναι δικαίωμά του… Έχω μια προσωπική εμπειρία. Είχα μαζευτεί σε ... Περισσότερα\nTo άρθρο Γιώργος Παράσχος: «Τότε του είπα ότι χτύπησες λάθος πόρτα» δημοσιεύτηκε στο NewsIT .\ntag Γιώργος Παράσχος: «Τότε του είπα ότι χτύπησες λάθος πόρτα» Σε μια απρόσμενη αποκάλυψη προχώρησε ο Γιώργος Παράσχος! Την έντονη αντίδραση του μοιράστηκε ο γνωστός ηθοποιός Γιώργος Παράσχος, όταν συνάδελφος τού πρότεινε να αγοράσει χαρτί εμβολιασμού αντί 300 ευρώ, μοιράστηκε στην εκπομπή Love It του ΣΚΑΪ. «Ο κόσμος που δεν έχει κάνει το εμβόλιο, εντάξει είναι δικαίωμά του… Έχω μια προσωπική εμπειρία. Είχα μαζευτεί σε ... Περισσότερα To άρθρο Γιώργος Παράσχος: «Τότε του είπα ότι χτύπησες λάθος πόρτα» δημοσιεύτηκε στο NewsIT . share save\nΕγκωμιαστικά τα σχόλια για την εμφάνιση του top model των '90 στο ριάλιτι μοντέλων του STAR\nGNTM: Το twitter θέλει Βίκυ Κουλιανού σε θέση κριτή - Είναι γυναικάρα! Εγκωμιαστικά τα σχόλια για την εμφάνιση του top model των '90 στο ριάλιτι μοντέλων του STAR\nΑπόψε, στις 20:00 στον Alpha\n«Άσε μας ρε μαμά»: Η Ρωξάνη προσπαθεί να πάρει με το μέρος της την Τζοβάνα Απόψε, στις 20:00 στον Alpha\nΒιετνάμ: Ο νεαρός τυλίχτηκε στις φλόγες και απανθρακώθηκε.Περισσότερα...\nΤραγωδία στο Βιετνάμ: Νεκρός μαθητής από έκρηξη φορτιστή Βιετνάμ: Ο νεαρός τυλίχτηκε στις φλόγες και απανθρακώθηκε.Περισσότερα...\nΜεγάλες είναι οι ζημιές που έχουν υποστεί καλλιέργειες στην Περιφερειακή Ενότητα Τρικάλων από τις τελευταίες έντονες βροχοπτώσεις, σύμφωνα με στοιχεία...\nΤρίκαλα: Ζημιές σε βαμβάκι, αμπέλια και καπνό από τις βροχοπτώσεις Μεγάλες είναι οι ζημιές που έχουν υποστεί καλλιέργειες στην Περιφερειακή Ενότητα Τρικάλων από τις τελευταίες έντονες βροχοπτώσεις, σύμφωνα με στοιχεία...


Και τώρα, να εξηγούμαστε για να μην παρεξηγούμαστε, κύριοι παίκτες της ΑΕΚ Και τώρα, να εξηγούμαστε για να μην παρεξηγούμαστε, κύριοι παίκτες της ΑΕΚ\nΟ Πάνος Λούπος στο προσωπικό του blog, ξεκαθαρίζει τα πράγματα, τώρα που είναι ακόμα νωρίς...\n17/09/2021 | 0:30\nΤο πόσο καλά τα κατάφερε η διοίκηση της ΑΕΚ στα μεταγραφικά, αποτυπώνεται (και) σε αυτό που έγινε τα τελευταία 24ωρα με τη φημολογία για κάθε παίκτη που είναι ελεύθερος, να γράφεται ότι απασχολεί την «Ένωση». Σου λέει… κάτσε γιατί με την ΑΕΚ αυτό το καλοκαίρι, δεν μπορείς να είσαι σίγουρος πως δεν θα «αρπάξει» τον οποιονδήποτε παίκτη είναι ελεύθερος!\nΉταν ένα καλοκαίρι που όσο οξύμωρο κι αν ακούγεται, η πιο μεγάλη πίκρα γέννησε την πιο μεγάλη ελπίδα και την πιο μεγάλη προοπτική. Και αναφέρομαι φυσικά στον αποκλεισμό από την Βελέζ, όπου θα επαναλάβω ότι αποτέλεσε το κομβικό σημείο, το μεγάλο ορόσημο για να καταλάβουν στην ΑΕΚ, με πρώτο τον Δημήτρη Μελισσανίδη, ότι θα έπρεπε να αλλάξει πολύ περισσότερα κι από τα όσα ο ίδιος πίστευε και είχε πει ότι θα άλλαζε, όταν είχε τελειώσει η περσινή σεζόν.\nΤότε που αναφέρθηκε σε επτά θέσεις για μεταγραφική ενίσχυση και τελικά φτάσαμε στις διπλάσιες κινήσεις! Και πλέον δεν υπάρχει ούτε ο πιο έντονος αμφισβητίας του, που να μπορεί να πει ότι η διοίκηση δεν έκανε όλα όσα έπρεπε.\nΈγιναν όλα όσα έπρεπε από τη διοίκηση\nΕίναι και μια δικαίωση όσων θέλουμε να πιστεύουμε ότι συμβάλλαμε κάπως με την πίεση που ασκήσαμε για να δουν στην ΑΕΚ, την πραγματικότητα κατάματα, αφού η αλήθεια είναι πως μέχρις ενός σημείου, αρνούνταν επίμονα να το κάνουν, την τελευταία τριετία.\nΌπως και να έχει, αυτή η κουβέντα περί μεταγραφών κάπου εδώ λήγει. Έγιναν όλα όσα έπρεπε, η ομάδα είναι πλήρης και τώρα μπορούμε να μιλάμε μόνο αγωνιστικά και επιτέλους, να ανυπομονούμε για να έρθει το επόμενο παιχνίδι και να μην βαρυγκομάμε όποτε ξεκινάει κάθε ματς και να λέμε… «ωχ, Παναγία μου».\nΚι επειδή το «πλήρης» είναι μια κουβέντα που παρεξηγείται, να ξεκαθαρίσουμε κάτι. Πλήρης σημαίνει ότι είναι πλήρης για κάθε θέση της ενδεκάδας, με μια βασική επιλογή και με μια καλή λύση αντικαταστάτη. Πλήρης δεν σημαίνει ότι δεν υπάρχουν καλύτεροι παίκτες από τους υπάρχοντες. Ακόμα κι από τον Τσούμπερ, υπάρχουν καλύτεροι παίκτες στη θέση του!\nΠλέον λοιπόν, μιλάμε μόνο για τα αγωνιστικά και ανυπομονούμε για το επόμενο παιχνίδι της ΑΕΚ. Όπου «επόμενο παιχνίδι», είναι η πάρα μα πάρα πολύ δύσκολη μάχη της Κυριακής, με τον ΟΦΗ στην Κρήτη.\nΗ ευθύνη του Μιλόγεβιτς…\nΈχω γράψει αρκετές φορές το τελευταίο διάστημα – και όχι μόνο εγώ – ότι το μεγάλο βάρος της ευθύνης πέφτει τώρα στον Βλάνταν Μιλόγεβιτς. Νομίζω ότι είναι ούτως ή άλλως, το μεγάλο στοίχημα της ΑΕΚ και προσωπικά του Δημήτρη Μελισσανίδη, να πετύχει τον προπονητή που θα του φτιάξει την ομάδα που ονειρεύεται πρώτος ο ίδιος, που ονειρευόμαστε όλοι μας.\nΘέλω να πιστεύω ότι αυτή τη φορά, θα έχουμε πετύχει τον κατάλληλο, στο πρόσωπο, στις ικανότητες, αλλά και λόγω της σέρβικης καταγωγής του προπονητή που κάθεται στην άκρη του «κιτρινόμαυρου» πάγκου. Θα επαναλάβω μόνο το εξής, που νομίζω ότι πρέπει να καταστεί ξεκάθαρο και σαφές από τη διοίκηση και προς τον ίδιο τον κόουτς και προς όλους τους παίκτες.\nΗ ΑΕΚ δεν έχει Ευρώπη, άρα η σεζόν πλην ελαχίστων εξαιρέσεων, θα κυλήσει με ένα παιχνίδι την εβδομάδα. Αυτό σημαίνει ότι η δικαιολογία της κόπωσης δεν υφίσταται. Άρα σε κάθε ματς πρωταθλήματος, σε κάθε «τελικό», θα πρέπει να παίζουν οι καλύτεροι και οι πιο φορμαρισμένοι. Έτσι, θα αυξάνονται οι πιθανότητες νίκης σε κάθε παιχνίδι.\n…αλλά και των παικτών\nΚάποιοι θα είναι βασικοί, γι’ αυτό άλλωστε έκανε οικονομική υπέρβαση στις μεταγραφές η ΑΕΚ, κάποιοι θα είναι ρολίστες, κάποιοι θα είναι παγκίτες. Ο Βλάνταν Μιλόγεβιτς δεν έχει να λογοδοτήσει σε κανέναν παίκτη για τις επιλογές του και δεν χρειάζεται να έχει στο μυαλό του, πρωτίστως το πώς θα τους έχει όλους ικανοποιημένους.\nΔεν γίνεται άλλωστε να τους έχει όλους ικανοποιημένους. Όποιος γκρινιάξει ή όποιου δεν του αρέσει ο ρόλος του στην ομάδα, θα πρέπει να κοιτάξει τον εαυτό του στον καθρέφτη και να μην σκεφτεί να δημιουργήσει πρόβλημα στην εύρυθμη λειτουργία της ομάδας, της οποίας το μυαλό και η καρδιά και η ψυχή, θα πρέπει να είναι εστιασμένη στο ΠΡΩΤΑΘΛΗΜΑ! Για να εξηγούμαστε και να μην παρεξηγούμαστε, αγαπημένοι μας παίκτες της ΑΕΚ.


Έτσι έμαθε o Θανάσης Πατριαρχέας ότι θα γίνει πατέρας | Gpop.gr\nΟ Θανάσης Πατριαρχέας και η Βίβιαν Δράκου είναι ένα πολύ ερωτευμένοι και έχουν δημιουργήσει μια πολύ όμορφη οικογένεια.\nΟι δύο τους, ζουν μοναδικές στιγμές στο πλευρό της κορούλας τους και είναι ευτυχισμένοι. Ο ηθοποιός και η γυμνάστρια, έγιναν γονείς τον περασμένο Ιανουάριο, επισφραγίζοντας έτσι την αγάπη τους.\nΗ Βίβιαν Δράκου που είναι ιδιαίτερα ενεργή στα social media, θέλησε να μοιραστεί με τους διαδικτυακούς της φίλους μια ιστορία. Συγκεκριμένα, δημοσίευσε δύο φωτογραφίες με την κόρη και τον σύζυγό της και αποκάλυψε πως ανακοίνωσε στον Θανάση Πατριαρχέα ότι θα γίνει πατέρας για πρώτη φορά.\n«1 Ιουνίου 2019! Μάθαμε ότι θα έρθεις στον κόσμο εσυ Σταύρια μας. Στην δεύτερη φωτογραφία είναι που δεν τον έχω αφήσει από την αγκαλιά μου , αφού μόλις είχα γυρίσει από ταξίδι και η προσμονή μου να τον δω ήταν μεγάλη ! Εκείνο το βράδυ έμαθε ότι θα γίνει ΠΑΤΕΡΑΣ @thanasispatriarcheas Σας αγαπάω», έγραψε στη λεζάντα της ανάρτησης της η Βίβιαν Δράκου.\nΔείτε την πρώτη οικογενειακή φωτογραφία της Κλέλιας…\nΟ Ευτύχης Μπλέτσας μας δείχνει την πρώτη φωτογραφία…\nPrevious Post: “Η ΔΙΚΗ ΣΤΟ OPEN” απόψε στο Open\nNext Post: Σ’ Αγαπάω Σου Φώναξα – Η επιτυχία του καλοκαιριού ανήκει στον Πέτρο Ιακωβίδη!


4.48 Ψύχωση - dimitria\n16/10/2014 | 21:00 - 17/10/2014 | 21:00\nΣαρα Κέιν / Θέατρο Δωματiου – Άντζελα Μπρούσκου\nΕγώ έριξα αέρια στους Εβραίους, εγώ σκότωσα τους Κούρδους, εγώ βομβάρδισα τους Άραβες…\nΤέσσερις γυναίκες. Τρεις ηθοποιοί και μια μουσικός. Μια κάμερα που διεισδύει σ’ έναν κατακερματισμένο κόσμο. Ένας παραληρηματικός μονόλογος. Ένα έργο «αποχαιρετιστήριο σημείωμα». Ένα σκοτεινό μεταδραματικό ποίημα. Μια συγγραφέας που διεκδικεί με πέντε κείμενα μια θέση δίπλα στους κλασσικούς. Η Άντζελα Μπρούσκου και το Θέατρο Δωματίου επιστρέφουν στη Σάρα Κέην εφτά χρόνια μετά το “Blasted” και ξαναμπαίνουν στην περιπέτεια της εξερεύνησης ενός ευφυούς, ταλαιπωρημένου νου σε πλήρη, ακραία διαύγεια.\n«Οk, let’s do it, ας μπούμε στα φάρμακα, ας κάνουμε τη χημική λοβοτομή, ας διακόψουμε τις ανώτερες λειτουργίες του εγκεφάλου μου και –ποιος ξέρει, γαμώτο–, ίσως τότε γίνω λίγο πιο ικανή να ζήσω». Στις 20 Φεβρουαρίου 1999, η Σάρα Κέιν βρέθηκε νεκρή. κρεμασμένη από τα κορδόνια των παπουτσιών της σε μια τουαλέτα στο London's King's College Hospital. Έπασχε από κατάθλιψη. Λίγο πριν είχε ολοκληρώσει το τελευταίο της έργο. Το «4.48 Ψύχωση» είναι η μετουσίωση της προσωπικής της περιπέτειας σε Τέχνη.\nΈνα κληροδότημα, όπου η Κέιν καταθέτει γυμνό τον ίδιο της τον εαυτό ως «πάσχον σώμα». Η αγριότητα, η βία, η ασθένεια, η κανονικότητα, οι ενοχές, τα ανείπωτα του κόσμου αλληλοσπαράσσονται σ’ αυτό το σώμα που δεν καταδέχεται κανένα έλεος για τον εαυτό του, ούτε για τον θεατή. Αντιθέτως, το θέατρο της Κέιν απαιτεί από τον θεατή το ίδιο ακριβώς που του προσφέρει, υψηλή ευαισθησία και μεγάλη γενναιότητα. Είναι ένα θέατρο-σημαία του «in yer face theatre», της ιδιαιτέρως επιδραστικής τάσης που γεννήθηκε στη Βρετανία στα μέσα της δεκαετίας του ’90.\nΘέατρο στα μούτρα σας, θέατρο «τρομαγμένο και τρομερό», όπως έγραψε ο Πίντερ.\nΚαθόλου τυχαία η επιλογή του συγκεκριμένου έργου από το Θέατρο Δωματίου για να γιορτάσει τη συμπλήρωση 20 χρόνων από την ίδρυσή του. Εξαρχής ο στόχος της ομάδας, που δημιουργήθηκε το 1993 από την Άντζελα Μπρούσκου και την Παρθενόπη Μπουζούρη, ήταν παραστάσεις που «θα συνδέουν το θέατρο με την ακραία πραγματικότητα που βιώνουμε καθημερινά». Παραστάσεις που θα μετατρέπονται «σε πεδίο σύγκρουσης, ανοιχτού διαλόγου και σκέψης ανάμεσα σε ηθοποιούς και κοινό, καθώς η τέχνη τοποθετείται στο κέντρο μίας βίαιης επικαιρότητας». Τόσο ο σκηνικός κώδικας που έχει καλλιεργήσει η ομάδα μέσα από την εργαστηριακή της δουλειά, όσο και η επιλογή των κειμένων από τον «Μισάνθρωπο» του Μολιέρου το 1994, μέχρι την Κέιν σήμερα, με ενδιάμεσους σταθμούς κείμενα από την κλασική δραματουργία (Αγαμέμνων, Κλυταιμνήστρα, Ηλέκτρα, Τίτος Ανδρόνικος), αλλά και σύγχρονα, όπως αυτά της Μαργαρίτας Καραπάνου, δείχνουν ότι η ομάδα παραμένει συνεπείς στους αρχικούς της στόχους.\nΠαίζουν: Άντζελα Μπρούσκου, Παρθενόπη Μπουζούρη , Κωνσταντίνα Αγγελοπούλου , Nalyssa Green


Από τους Αντώνη Κονδύλη, Γιάννη Βόλκα, 06/03/2012 @ 12:28\n04/03/12, Fuzz Club, Αθήνα\nΤην Κυριακή το βράδυ στο Fuzz είχαμε τη ευκαιρία να παρακολουθήσουμε μια ιδιαίτερα δημοφιλή μπάντα, που μας έκανε την τιμή να επισκεφθεί τη χώρα μας για μια ακόμη φορά. Το διαφορετικό σε σχέση με το παρελθόν είναι η δεδομένη πλέον επιθυμία των Opeth (μέσω του ύφους του "Heritage", αλλά και των δηλώσεων του Akerfeldt) για την οριστική στροφή τους σε πιο prog rock μονοπάτια. Αυτό θα μπορούσε να υποθέσει κάποιος ότι θα απέτρεπε παλιούς φίλους τους να δώσουν το «παρών», αλλά η προσέλευση του κόσμου ήταν πολύ καλή.\nΧωρίς κάποια καθυστέρηση με βάση την προγραμματισμένη ώρα, οι Σουηδοί εμφανίστηκαν στη σκηνή και ξεκίνησαν το set με τα "The Devil's Orchard" και "I Feel The Dark" από το τελευταίο τους άλμπουμ, ενώ συνέχισαν με το "Face Of Melinda". Το πρώτο πράγμα που προσέχεις στους Opeth είναι η εξαιρετική μουσική τους κατάρτιση και, παρά το ότι το θεωρούμε δεδομένο, η δυνατότητά τους να αποδίδουν τα κομμάτια με ακρίβεια πάνω στη σκηνή. Είναι κάτι το οποίο αν μη τι άλλο κάποιες στιγμές εντυπωσιάζει. Ο ήχος ήταν σε γενικές γραμμές καλός και θα έλεγα βοηθούσε να αναδειχθούν οι ιδιαιτερότητες των συνθέσεών τους. Η συνέχεια περιελάμβανε το "Credence" από το μακρινό "My Arms, Your Hearse" αλλά και γενικότερα θέλησαν να μας προσφέρουν στιγμές από τα περισσότερα άλμπουμ τους. Η ανταπόκριση του κοινού ήταν πολύ θερμή και εναρμονισμένη με το ύφος που παρουσίαζαν οι Σουηδοί μέχρι εκείνο το σημείο.\nΚαθώς περνούσε η ώρα γινόταν σαφές ότι το set χωρίστηκε σε δύο μεγάλες κατηγορίες. Το πρώτο μισό είχε ακουστικά σε ένα βαθμό κομμάτια, συνυφασμένα περισσότερο με το παρόν και πιθανότατα με το μέλλον της μπάντας, ενώ στη συνέχεια ο ήχος βάρυνε και είχαμε τη δυνατότητα να ακούσουμε κομμάτια του ύφους που οι Opeth έχουν δηλώσει ότι θα αφήσουν οριστικά. Έτσι, τις μαγευτικές στιγμές που μας προσέφεραν με το "To Rid The Disease" διαδέχθηκαν οι μεθυστικές μελωδίες του "Folklore", για να ακολουθήσει το σαρωτικό "Heir Apparent", η γλυκιά μελαγχολία του "The Drapery Falls" και να ολοκληρωθεί η εμφάνισή τους μέσα στις ομοβροντίες του "Deliverance". Σε όλη τη διάρκεια η απόδοσή τους ήταν σταθερά σε υψηλό επίπεδο και αισθανόσουν ότι δε θα χάσουν νότα, δείχνοντας ότι βρίσκονται σε πολύ καλή φόρμα και γενικότερα σε μια πολύ καλή περιόδο.\nΤο set διήρκεσε σχεδόν δύο ώρες, χωρίς να υπολογίσουμε σε αυτό την ακατάσχετη φλυαρία του Akerfeldt. Ομιλητικότατος όπως πάντα, δεν ξέχασε να κάνει αναδρομή στο παρελθόν αναφορικά με τις αγαπημένες του heavy metal μπάντες, αρχικά, μετά το γυρίσαμε στο black metal, θυμηθήκαμε τον Dio, ευχηθήκαμε χρόνια πολλά στον ηχολήπτη και τον drummer, για τον οποίο μας προέτρεψε να πούμε και το happy birthday, και πολλά άλλα, τα οποία ξεχνάω αυτήν τη στιγμή. Θα έλεγα ότι είναι λίγο ενοχλητικό, αλλά αν το πάρεις στο χαβαλέ με την παρέα έχει την πλάκα του.\nΌπως προαναφέρθηκε, είναι σαφής η ροπή της μπάντας σε πιο progressive rock μονοπάτια. Ακόμα και τα κομμάτια που επιλέχθηκαν από παλαιότερους δίσκους έχουν λιγότερες απαιτήσεις σε growl φωνητικά. Προσωπικά, είναι κάτι το οποίο ούτε με εξέπληξε, ούτε με δυσαρέστησε, καθώς η στροφή που επιχειρούν οι Opeth τυγχάνει της πλήρους αποδοχής μου. Ωστόσο, πρέπει να τονιστεί ότι τα πιο brutal φωνητικά, όποτε αυτά χρειάστηκαν, έχαναν σε δύναμη πιθανότατα γιατί ο ίδιος ο Akerfeldt δεν ενδιαφέρεται πλέον και άρα δε δίνει ιδιαίτερη βάση σε αυτό το στοιχείο.\nΣυνολικά θα έλεγα ότι είχαμε την τύχη να παρακολουθήσουμε μια εξαιρετική συναυλία από μια μπάντα η οποία εξελίσσεται και τολμάει να διαμορφώσει τον ήχο της ανάλογα με τα «πιστεύω» και τις προτιμήσεις της. Θεωρώ δεδομένο ότι μπορούμε να περιμένουμε από αυτούς πολλές ακόμα καλές στιγμές στο μέλλον.\n03/03/12, Block 33, Θεσσαλονίκη\nΕδώ και περίσσοτερο από μια δεκαετία το ελληνικό κοινό καθώς και ο μουσικός τύπος στηρίζει τους Opeth θεωρώντας τους ένα από τα πιο αξιόλογα και ποιοτικά metal/prog rock συγκροτήματα. Η φετινή περιοδεία όμως είχε ξεχωριστό ενδιαφέρον μετά την κυκλοφορία ενός κορυφαίου δίσκου τόσο για τους ίδιους όσο και για το σύνολο των περσινών κυκλοφοριών. Με την σιγουριά βετεράνων πλέον, οι Σουηδοί δεν δυσκολεύτηκαν να μαζέψουν αρκετό κόσμο (για τα δεδομένα της εποχής) στο Block33. Με σχετικά ακριβό εισιτήριο, χωρίς support bands και μεγάλες δηλώσεις, με μοναδικό όπλο την μουσική τους κατάφεραν να δείξουν την αξία τους αλλά και να επιβεβαιώσουν για άλλη μια φορά την αγάπη που τρέφει το ελληνικό κοινό προς το πρόσωπό τους.\nΜιλώντας για τους Opeth του 2012 μιλάμε πιο ξεκάθαρα από ποτέ για τον Mikael Akerfeldt. O mainman των Σουηδών έχοντας στο πλευρό του μόνο τον Martin Mendez από του παλιότερους συνοδοιπόρους του κινεί εδώ και χρόνια μόνος του τα νήματα σχετικά με την μουσική κατεύθυνση του συγκροτήματος. Μετά την φυγή του κιθαρίστα Peter Lindgren όμως, μονοπωλεί το ενδιαφέρον τόσο στο studio όσο και στις ζωντανές εμφανίσεις των Opeth. Ακριβώς αυτό συνέβη και στην συγκεκριμένη εμφάνιση τους. Είτε με τα φωνητικά του (καθαρά και brutal) που παραμένουν κορυφαία, είτε με το φλεγματικό χιούμορ του που θα ζήλευε όλη η Μεγάλη Βρετανία ο Akerfeldt έχει αποδεχτεί τον ρόλο του και δείχνει να το αντιμετωπίζει με χαρακτηριστική άνεση και χαλαρότητα. Από τα βέλη του δεν έδειχνε να γλυτώνει κανείς αφού διακωμώδησε τα υπόλοιπα μέλη του συγκροτήματος αλλά και πολύ πετυχημένα τον Joey DeMaio των Manowar.\nΘα ήταν άδικο όμως να υποτιμήσουμε τους υπόλοιπους σημερινούς Opeth αφού το κάθε μέλος έφερνε εις πέρας με απόλυτη επιτυχία τον ρόλο του διατηρώντας όμως μια σεμνότητα απέναντι στον “αρχηγό” του συγκροτήματος. Δεν έλειπαν τα σημεία που οι Mendez, Akesson, Axenrot και Svalberg έδειχναν σαν hard rock/metal συγκρότημα των 80's με την έντονη σκηνική παρουσία τους αν και στο μεγαλύτερο μέρος της βραδιάς άφηναν χώρο στον Akerfeldt να παρουσιάσει το έργο του.\nΜουσικά, η εμφάνιση των Opeth προχωρούσε με φυσική συνέχεια από τα progressive rock κομμάτια του “Heritage” στις μελωδικές συνθέσεις του παρελθόντος (Face Of Melinda, Credence, To Rid The Disease) ενω το “Slither” δίκαια αφιερώθηκε στον Ronnie James Dio. Στην συνέχεια ο ρυθμός ανέβαινε συστηματικά, τα brutal φωνητικά “μπήκαν το παιχνίδι” και οι Opeth ξαναμεταμορφώθηκαν σε metal μπάντα. Από το δεύτερο, heavy, μέρος αναμφίβολα ξεχώρισε το “The Drapery Falls” από το “Blackwater Park”, δίσκος που θα αποτελεί πάντα μέτρο σύγκρισης σε σχέση με την υπόλοιπη δισκογραφία των Σουηδών. Το “Deliverance” για encore μας έφερε στο τέλος ενός σχεδόν δίωρου σετ του οποίου την διάρκεια κανείς δεν αντιλήφθηκε.\nΘα ήταν άδικο να γκρινιάξει κανείς για επιλογή κομματιών ή για την έλλειψη κάποιου αφού η δομή των συνθέσεων των Opeth απαγορεύει τις πολλές αλλαγές στο setlist ενώ η διάρκεια των κομματιών, ειδικότερα των παλιότερων, δεν καθιστά δυνατό στο συγκρότημα να παίζει περισσότερα από 11-12 κομμάτια.\nΟι Opeth μετά από δυο δεκαετίες συνεχίζουν δυναμικά να κερδίζουν νέους οπαδούς συντηρώντας όμως και έναν πυρήνα από παλιότερους. Αυτό που απομένει είναι να δούμε για πόσα ακόμα χρόνια το μυαλό του Mikael Akerfeldt θα καταφέρει να μας απασχολεί με τον ίδιο πετυχημένο τρόπο.\nOpeth, Athens, Greece, 04/03/2012\nΟ frontman των Opeth μίλησε για την prog rock εποχή του συγκροτήματος\nMikael Akerfeldt: «Θέλω να κάνω κάτι που δεν θα προορίζεται για τον οποιοδήποτε»\nΟι Opeth κάνουν σχέδια για ένα διεστραμμένο νέο άλμπουμ\nΝέο video από τους Opeth\nTo "Era" περιλαμβάνεται στο τελευταίο άλμπουμ του συγκροτήματος, "Sorceress"


Τρ. Αλεξιάδης: Μέσα στο 2016, θα προχωρήσουμε σε αλλαγές, ώστε να κάνουμε το σύστημα πιο δίκαιο\nBy Press Room on 17 Οκτωβρίου, 2015 No Comment\nΟ ΦΠΑ στην εκπαίδευση θα αντικατασταθεί από συγκεκριμένα, σταθερά φορολογικά μέτρα, υπογράμμισε ο αναπληρωτής υπουργός Οικονομικών, Τρύφων Αλεξιάδης, μιλώντας στην τηλεόραση του Mega.\nΜέσα στην εβδομάδα, διαβεβαίωσε ο κ. Αλεξιάδης, θα ληφθούν οι οριστικές αποφάσεις για το ΦΠΑ στην ιδιωτική κατεύθυνση. «Υπάρχει σαφή πολιτική κατεύθυνση» συνέχισε ο αναπληρωτής, επαναλαμβάνοντας ότι στόχος της κυβέρνησης είναι η παραμονή του ΦΠΑ στο 13%.\n«Ο ΦΠΑ δεν μπορεί να αντικατασταθεί από κάποια υπόθεση φοροδιαφυγής, αλλά με συγκεκριμένα, σταθερά φορολογικά μέτρα» σημείωσε ο αναπληρωτής υπουργός, επισημαίνοντας ότι υπάρχουν πάρα πολλές εναλλακτικές που εξετάζουμε.\nΣχετικά με τα τέλη κυκλοφορίας, ο κ. Αλεξιάδης υποστήριξε ότι θα υπάρξει μετατόπιση των βαρών από τα μικρά και φθηνά οχήματα στα μεγάλα και ακριβά. «Αυτές τις ημέρες θα ανακοινωθούν οι τελικές αποφάσεις» διευκρίνισε, επαναλαμβάνοντας ότι θα ελαφρυνθούν οι κάτοχοι φθηνών αυτοκινήτων.\n«Μέσα στο 2016, θα προχωρήσουμε σε αλλαγές, ώστε να κάνουμε το σύστημα πιο δίκαιο» δεσμεύτηκε ο αναπληρωτής υπουργός, παραδεχόμενος ότι το τρέχον σύστημα τελών κυκλοφορίας περιέχει λάθος παραδοχές.\nΑναφερόμενος στο ζήτημα των προστίμων για φορολογικές παραβάσεις, εξήγησε ότι οι επιβαρύνσεις θα πρέπει να είναι πιο φιλικές, προκειμένου να καθίσταται πληρωτέο το επίμαχο πρόστιμο. «Δεν υπάρχει κανένα ζήτημα παραγραφής» ξεκαθάρισε παράλληλα, απαντώντας στις κατηγορίες της αντιπολίτευσης.\nΌσον αφορά στον ΕΝΦΙΑ, ανέφερε ότι ο φόρος θα παραμείνει ως έχει και το 2015, διαψεύδοντας τα σενάρια περί αύξησης στις ξενοδοχειακές επιχειρήσεις. Ωστόσο, ο κ. Αλεξιάδης δεσμεύτηκε για την αλλαγή των αντικειμενικών αξιών από το 2016 και την επιβολή ενός νέου, πιο δίκαιου φόρου, με στόχο την αντικατάσταση του ΕΝΦΙΑ.\nΑλεξιάδης, ΕΝΦΙΑ, ΦΠΑ\nΤρ. Αλεξιάδης: Μέσα στο 2016, θα προχωρήσουμε σε αλλαγές, ώστε να κάνουμε το σύστημα πιο δίκαιο added by Press Room on 17 Οκτωβρίου, 2015


Miller Αρχείο » Via Diplomacy\ndarkos/ 25 Ιούνιος, 2019 11:45 μμ\nΝέο διοικητικό συμβούλιο στη θυγατρική Intralot ΙΝΛΟΤ -2,75% Inc., που δραστηριοποιείται στην αμερικανική αγορά, ανακοίνωσε σήμερα η διοίκηση της Ιntralοt, με τον πρώην πρέσβη των ΗΠΑ στην ΕλλάδαThomas Miller να κατέχει τη θέση του μη εκτελεστικού προέδρου. Σύμφωνα με την ανακοίνωση, ο κ. Daniel Rappaport θα είναι μη εκτελεστικός Αντιπρόεδρος και Ανεξάρτητο Μέλος, ο κ. Nicholas Mitropoulos, Ανεξάρτητο Μέλος, ο κ. Byron…\nVia Diplomacy/ 18 Απρίλιος, 2016 2:01 μμ\nΠολύ πριν η Hillary Clinton γνωρίσει την πόλη που ονομάζεται Benghazi, τα Αμερικανικά βομβαρδιστικά αεροπλάνα σχεδόν σκότωσαν τον Λίβυο δικτάτορα Muammar el-Qaddafi τριάντα χρόνια πριν. Ήταν η νύχτα της 14ης Απριλίου 1986, όταν εικοσιτέσσερα βομβαρδιστικά αεροπλάνα Air Force F-111F Aardvark, μαζί με πέντε EF-111, απογειώθηκαν από τις βάσεις τους στη Μεγάλη Βρετανία. Αντί να κατευθυνθούν…


Κουρουγουίτα - Ξενοδοχεία\nΚουρουγουίτα: Αναζήτηση ξενοδοχείων\nΚουρουγουίτα: Πότε επισκέπτεστε αυτόν τον προορισμό;\nΔείτε ξενοδοχεία για Κουρουγουίτα στο χάρτη\nΚουρουγουίτα: Εξερευνήστε την πόλη\nΚουρουγουίτα: Αυτός ο φιλόξενος προορισμός έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Κουρουγουίτα), αλλά δεν θα χρειαστεί να πάνε μακριά, για να επισκεφτούν μέρη όπως: Καταρράκτες Κατούγκας Έλα.\nΚουρουγουίτα: Πού να μείνετε\nΕίτε σχεδιάζετε να διαμείνετε για μία νύχτα είτε για μια εβδομάδα, ο προορισμός αυτός (Κουρουγουίτα) έχει καταλύματα για κάθε τύπο ταξιδιώτη. Μπορείτε να βρείτε έως και 65 προσφορές για καταλύματα στην περιοχή (Κουρουγουίτα) στη Hotels.com, ορισμένα εκ των οποίων με έκπτωση έως και 50%. Διαθέτουμε χαμηλές τιμές δωματίων από 15 USD τη νύχτα και παρακάτω θα βρείτε ξενοδοχεία με βάση την αξιολόγηση με αστέρια σε Κουρουγουίτα, καθώς και στη γύρω περιοχή:\n• 6 Ξενοδοχεία 5 αστέρων από 133 EUR την ημέρα\n• 9 Ξενοδοχεία 4 αστέρων από 27 EUR την ημέρα\nΚουρουγουίτα: Πότε να πάτε


Πυραμίδα Ελληνικού, μένουμε Ελλάδα - Dr Annita Antoniadou\nΠυραμίδα Ελληνικού, μένουμε Ελλάδα\nΣτο νοτιοδυτικό άκρο της αργολικής πεδιάδας κοντά στις πηγές του Ερασίνου ποταμού (σημερινό Κεφαλάρι) και πάνω σε κύρια οδική αρτηρία που κατά την αρχαιότητα οδηγούσε από το ‘Αργος προς την Τεγέα και την υπόλοιπη Αρκαδία, συναντησα ένα στιβαρό μνημείο, ένα πέτρινο οχυρό, μια «Πυραμίδα».\nΨάχνοντας για αρχαίες αναφορές διάβασα τον Παυσανία που τον 2ο αιώνα μ.Χ. στο έργο του Ἑλλάδος περιήγησις, βιβλίο δεύτερο, Κορινθιακά (XXV, 7), αναφέρεται σε ένα πυραμιδοειδές οικοδόμημα στην περιοχή, χωρίς να είναι σαφές αν αυτό πρόκειται για την Πυραμίδα του Ελληνικού ή τη γειτονική Πυραμίδα του Λυγουριού.\nΤο οικοδόμημα ήταν κάποτε διακοσμημένο με αργολικές ασπίδες και θεωρείτο, κατά τον Παυσανία, Τάφος (Τύμβος) των πολιτών και συγγενών που έπεσαν σε μάχη πολεμώντας για την εξουσία.\nΕισοδος:Πυραμίδα του Ελληνικού\nΟ ιδιος μας λέει οτι η πυραμίδα χτίστηκε για να ταφούν οι νεκροί από την μάχη του Προίτου και του Ακρισίου. Οι δύο άντρες ήταν απόγονοι του Βασιλιά του Άργους, Δαναού ήρθαν αντιμέτωποι για τη βασιλεία σε μία μάχη δίχως νικητή. Τότε χρησιμοποιήθηκαν για πρώτη φορά οι ασπίδες. Για να τιμήσουν τους νεκρούς τους, κατασκευάστηκε ένα κοινό μνημείο που ήταν διακοσμημένο με αργολικές ασπίδες. Χαρακτηριστικό της παλαιότητας της κατασκευής, σύμφωνα με τον Παυσανία, είναι ότι πρώτη φορά τότε είχαν χρησιμοποιηθεί ασπίδες σε μάχη.\nΕίναι κατασκευασμένη από τεράστιες πέτρες από ασβεστόλιθο. Έχει μια στέρεη βάση και πάνω της συνεχίζουν τέσσερις άνισες πλευρές. Η δυτική πλευρά της είναι 14 μέτρα, η βόρεια 12, η ανατολική και η νότια 8. Στην ανατολική πλευρά προς τη θάλασσα βρίσκεται η πύλη/εισοδος της πυραμίδας.\nΑποτελείται από δύο μεγάλες πέτρες που ενώνονται σε τοξοειδές σχήμα που θυμίζουν την εισοδο των Μυκηνων. Οι αρχαιολογικές έρευνες που έγιναν έφεραν στο φως ένα λουτρό, ένα πηγάδι και μία δεξαμενή.Σήμερα μεγάλο μέρος του κτίσματος διατηρείται σε καλή κατάσταση ενώ η κορυφή του έχει καταστραφεί.\nΤοξοειδές σχήμα εισόδου\nΤο 1991 η επιστημονική ομάδα του καθηγητή Ιωάννη Λυριτζή, διεξήγαγε νέα έρευνα που τοποθετεί την ηλικία των κτισμάτων στα μέσα προς το τέλος της 3ης χιλιετίας π.Χ. στην προϊστορική περίοδο δηλαδή αντί στα τέλη του 4ου π.Χ. αιώνα όπως ανέφεραν Αμερικανοί αρχαιολόγοι το 1938. Ο αρχαιολόγος Aδαμάντιος Σάμψων σχολίασε πως έχει ήδη αποδειχθεί ότι το μνημείο χτίστηκε πάνω σε θεμέλια κτιρίου της Πρωτοελλαδικής εποχής, συνεπώς χτίστηκε μετέπειτα.\nΣτο εσωτερικο της πυραμιδας του Ελληνικού\nΕρευνα του τμήματος Φυσικής του πανεπιστημίου του Εδιμβούργου αναφέρει ότι η πυραμίδα είναι χτισμένη το 2.720 π.Χ. Έαν ισχύει η χρονολόγηση του Εδιμβούργου τότε η πυραμίδα του Ελληνικού είναι από τις αρχαιότερες στον κόσμο!\nΔωμάτιο της πυραμιδας του Ελληνικου\nΠυραμίδες ή πυραμιδοειδή κτίσματα\nΤα εντυπωσιακά μνημεία που θεωρούνται τα αρχαιότερα της Ευρώπης και αναφέρονται στα έργα του Παυσανία είναι κόλουρες πυραμίδες και όχι ολοκληρωμένες πυραμίδες όπως της Αιγύπτου. Η κατασκευή τους, για στατικούς λόγους, δεν μπορεί να στηρίξει μια μυτερή στέγη.\nΟι πυραμίδες είναι το σήμα κατατεθέν της Αιγυπτιακής αρχιτεκτονικής. Ωστόσο, στον Ευρωπαϊκό χώρο οι αρχαιότερες πυραμίδες ή πυραμιδοειδή κτίσματα όπως είναι η ακριβής περιγραφή τους, βρίσκονται στην Ελλάδα. Oι πυραμίδες που έχουν εντοπιστεί στην Ελλάδα, αποτελούν μοναδικά δείγματα πυραμιδικής αρχιτεκτονικής στον ευρωπαϊκό χώρο. Η μορφή τους, η αρχιτεκτονική τους, καθώς και η στατιστική τους τοποθέτηση, κατατάσσουν μερικές από αυτές στην προϊστορική περίοδο.\nOι πυραμίδες στην Ελλάδα\nΟι ιστορικές αναφορές στις ελληνικές πυραμίδες (Λακωνία, Θήβα, Αργος, Ταυγετός) είναι ελάχιστες αλλά συνολικά ξεπερνούν τις 26!\nΗ Εισοδος της Πυραμίδα του Ελληνικού θυμίζει Μυκηνες.\nΗ χρήση μας ενδιαφέρει περισσότερο από κάθε άλλο στοιχείο…ταφικά μνημεία, μικρά οχυρά, φρυκτωρίες, αστρονομικά κέντρα… Βέβαια οι ελληνικές πυραμίδες διαφέρουν από τις γνωστές αιγυπτιακές ως προς τη μορφή και πιθανότατα ως προς τη χρήση.\n1.Στα ύστερα χρόνια της αρχαιότητας. πριν και απ’ τους Αιγύπτιους. η πυραμίδα στην Ελλάδα θεωρούνταν ταφικό μνημείο, το ονομαζόμενο ”Πολυάνδριον”.\n2.Πλέον όμως κατατάσσεται στα οχυρά τύπου μικρών φρουρίων που έλεγχαν τους οδικούς άξονες γνωστά και από άλλες περιοχές της Αργολίδας και Κυνουρίας.\n3. Κτίσμα μιας αρχέγονης λατρείας που με κάποιον λειτουργικό ρόλο αφορουσαν την φύλαξη των προϊόντων του βασιλειου από την Εξουσια ή το Ιερατείο; Ο έλεγχος αυτός είναι ευνόητο πως προσέδιδε τεράστια δυναμη στο Ιερατείο .\nPrevious PostΣπήλαιο Φερεκύδη Σύρος, μένουμε Ελλάδα\nNext PostΘησείο Αθήνα, μένουμε Ελλάδα


Σέγκος: «Δύσκολα θα γίνουν» - Onsports.gr\nΓιώργος Καρμίρης\t24 Ιουνίου 2011, 13:17\nΣέγκος: «Δύσκολα θα γίνουν»\nΤην γνώμη του πως δύσκολα θα διεξαχθούν πλέον τα play off της ανόδου, εξέφρασε στο Οnsports ο Μάριος Σέγκος.\nΟ έμπειρος ποδοσφαιριστής του Ηρακλή Ψαχνών τόνισε μεταξύ άλλων, ότι η αργοπορία της διεξαγωγής των αγώνων μπαράζ έχει κουράσει αυτόν και τους συμπαίκτες του, ενώ επισήμανε πως ακόμη και αν γίνουν τα play off, η ομάδα του μπορεί να πάρει την άνοδο.\n«Μας έχει κουράσει όλη αυτή η αργοπορία και πιστεύω πως πλέον και με αυτά τα γεγονότα τώρα με τα στημένα πολύ δύσκολα θα γίνουν τελικά τα play off. Εμείς και να γίνουν οι αγώνες κατάταξης θεωρώ πως μπορούμε να πάρουμε την άνοδο, γιατί δείξαμε όλη την χρονιά πως διαθέτουμε μία πολύ καλή ομάδα και έχουμε το μεγάλο μας όπλο που δεν είναι άλλο από την έδρα»\nΠαράλληλα, ανέφερε πως άποψη του είναι πως δεν πρέπει να γίνουν τα παιχνίδια κατάταξης, αφού καμία ομάδα δεν βρίσκεται σε καλή αγωνιστική κατάσταση: «Η άποψη μου είναι πως δεν πρέπει να γίνουν τα Play off. Έχει τραβήξει πάρα πολύ το θέμα και πλέον μόνο κακό θα κάνει αν διεξαχθούν τα παιχνίδια. Οι ομάδες δεν βρίσκονται σε καλή αγωνιστική κατάσταση, καθώς έχουν σταματήσει οι προπονήσεις».


Η στρατηγική των Τσίπρα - Βαρουφάκη για το χρέος: Όλα είναι θέμα έμπνευσης Παλλήνη Press | Ανθούσα-Γέρακας-Παλλήνη | Το πρώτο blog της πόλης !!!\nΗ στρατηγική των Τσίπρα - Βαρουφάκη για το χρέος: Όλα είναι θέμα έμπνευσης\nWritten By Pallini Press on Τετάρτη, 4 Φεβρουαρίου 2015 | 1:33 π.μ.\nΗ στρατηγική άρχισε να σχεδιάζεται από πέρυσι το καλοκαίρι όταν ο Βαρουφάκης βρέθηκε με τον Τσίπρα στην Αίγινα. Εκεί, ο Βαρουφάκης ανέπτυξε στον πρόεδρο του Σύριζα τί είναι και πώς λειτουργούν τα “διηνεκή ομόλογα” και τα ομόλογα με ρήτρα ανάπτυξης. Αυτό μπορούμε να το δούμε και από το ότι ο Βαρουφάκης άρχισε να αναφέρεται πιο συχνά γι' αυτά τα ομόλογα στο blog του.\nΓύρω στο φθινόπωρο δόθηκε το τελικό “οκ” για τη χάραξη της στρατηγικής που θα ακολουθείτο μετά τις εκλογές.\nΤο Δεκέμβριο, η ΝΔ, με πρόθεση να εμπλέξει τον Σύριζα σε “σφικτές ημερομηνίες” και να τρομοκρατήσει και να εκβιάσει την κοινωνία να την ξαναψηφίσει, αποφάσισε την επίσπευση της εκλογής του Προέδρου της Δημοκρατίας. Ο Τσίπρας άρπαξε την ευκαιρία. Έκλεισε συμφωνία με τους ΑΝΕΛ για συγκυβέρνηση, αλλά άφησε την πόρτα ανοιχτή και σε άλλους, για το ενδεχόμενο που δε θα συμπλήρωναν τους 151.\nΗ ευκαιρία ήταν μοναδική. Έληγαν η λειτουργία της τρόικα και το μνημόνιο. Έτσι, δε θα υπήρχε κάποια “συμβατική ανωμαλία” με τους εταίρους.\nΣε επίπεδο στρατηγικής, ο Σύριζα συνέχισε να διαλαλεί την επιδίωξή του για διαγραφή του χρέους. Αυτό το πήγε μέχρι τέλος. Ή καλύτερα μέχρι χθες.\nΓνωρίζοντας ότι όλοι έβγαζαν σπυράκια μόλις άκουγαν για διαγραφή, με αστραπιαίες κινήσεις (ας μην ξεχνάμε ότι η Κυβέρνηση ορκίστηκε μόλις πριν από μία βδομάδα), ο Τσίπρας έκανε συναντήσεις και συνομίλησε με άλλους ηγέτες, κερδίζοντας τις εντυπώσεις. Τις εντυπώσεις κέρδισε και ο Βαρουφάκης, έστω και με ανορθόδοξους τρόπους. Ήξερε ότι αυτή η αντίθεση του ντυσίματος από τη μία πλευρά και η ευστροφία και η ευφράδεια από την άλλη, θα σόκαραν θετικά το -κουρασμένο με τα ελληνικά προβλήματα- ευρωπαϊκό κοινό. Και όλοι περίμεναν την επίσημη διατύπωση του αιτήματος της διαγραφής.\nΧθες στο Λονδίνο, στην καρδιά του ευρωπαϊκού καπιταλισμού, τους άφησε άναυδους. “Δεν θέλουμε άλλα δάνεια. Ούτε καν τη δόση των 7,2 δισ. Δεν θέλουμε ούτε κούρεμα χρέους, αφού αυτό σας ενοχλεί τόσο. Θέλουμε να είμαστε συνεπείς και να μας δώσετε τη δυνατότητα να ανασάνουμε. Και, αφού δε θέλετε το κούρεμα, σας ζητάμε να σας δεχθείτε νέα ομόλογα. Άλλα ομόλογα (τα διηνεκή) θα πάνε στην ΕΚΤ, η οποία ούτε πρόβλημα έχει και ούτε δίνει λογαριασμό κάπου. Και στα κράτη, θα δοθούν ομόλογα ανάπτυξης. Έτσι δε θα έχετε πρόβλημα με τα κοινοβούλιά σας και τους λαούς σας”.\nΟ ορισμός συνάντησης με τον κ. Σόιμπλε αύριο, είναι όλα τα λεφτά! Και δείχνει ότι η Γερμανία δέχεται τουλάχιστον να το δει. Όμως, όλοι γνωρίζουμε ότι ο πρώτος “πόντος” από το πουλόβερ ξηλώθηκε. Η Γερμανία, η οποία σήμερα βρίσκεται στο στόχαστρο όλων, δύσκολα θα μπορέσει να αρνηθεί την ...προσφορά του κ. Βαρουφάκη.\nΚαι το θέμα αρχίζει να κυλάει και να γίνεται μία πραγματική προσπάθεια για να βρεθεί λύση.\nΒέβαια, τα πράγματα δεν είναι τόσο εύκολα όσο περιγράφονται σ' αυτές τις σειρές. Είναι σύνθετα και περίπλοκα. Και ακόμη τίποτα δεν είναι βέβαιο.\nΕπειδή κανείς ευρωπαίος δε θα μας υπογράψει λευκή επιταγή, το πραγματικό ρίσκο είναι στη συνέχεια. Στο πώς θα μπορέσουν ο Τσίπρας και ο Βαρουφάκης να πετύχουν στις δεσμεύσεις τους για ισοσκελισμένους προϋπολογισμούς και για ανάπτυξη. Το παιχνίδι πλέον θα μεταφερθεί στο εσωτερικό. Και θα εξαρτηθεί από το εάν η Κυβέρνηση μπορεί να συνεχίσει να σχεδιάζει και να υλοποιεί με σωστό τρόπο, με το εάν η αντιπολίτευση θα φερθεί υπεύθυνα και -κυρίως- με το εάν η κοινωνία θα θελήσει να βάλει πλάτη και να στηρίξει την Κυβέρνηση, αλλά και στην ουσία τον ίδιο τον εαυτό της.\nΣυχνά λέμε ότι, όλα τελικά είναι θέμα έμπνευσης.\nΗ νέα Κυβέρνηση μπόρεσε να εμπνεύσει. Αν όχι όλους, τουλάχιστον πολλούς και -πιο σημαντικό- περισσότερους απ' όσους την ψήφισαν. Θα μπορέσει να συνεχίσει; Θα μπορέσουμε εμείς οι πολίτες να συνεχίσουμε μαζί της;\nΑνάρτηση στο Facebook του Οικονομολόγου Γιάννη Σιάτρα


07:18 - 03/06/2021\nΑπεργία και «μπλόκο» στα πλοία - Ταλαιπωρία στο λιμάνι του Πειραιά\nΤαλαιπωρία στο λιμάνι του Πειραιά. Η ΠΕΝΕΝ κήρυξε απεργία και πραγματοποιεί διαμαρτυρία, την ώρα που οι επιβάτες σχημάτισαν ουρές για να φύγουν με τα πλοία. Αναστολή της απεργίας και αναχώρηση από τις 09:00 και μετά.\n17:21 - 31/05/2021\n12:20 - 28/05/2021\nΔεμένα θα είναι τα πλοία στα λιμάνια της χώρας την ερχόμενη Πέμπτη, 3 Ιουνίου λόγω απεργίας της ΠΝΟ για τα εργασιακά.\n17:10 - 24/05/2021\nΑναλυτικά, οι γραμμές του Μετρό που τραβούν «χειρόφρενο» την Τετάρτη, λόγω στάσης εργασίας.\n15:26 - 13/05/2021\nΗ ΠΑΣΥΝΟ-ΕΣΥ ανακοίνωσε ότι αύριο Παρασκευή 14 Μαΐου από 12.00–15.00, καλύπτει συνδικαλιστικά τα μέλη των πρωτοβάθμιων σωματείων της σε όλη την επικράτεια.


Ρόζυ Μονάκη: "Ο καλλιτέχνης μέσα από το ταξίδι στα άδυτα, συλλέγει τα υλικά του και φτιάχνει στο εδώ και στο τώρα κόσμους του μέλλοντος." :: Duende-art\nΡόζυ Μονάκη: "Ο καλλιτέχνης μέσα από το ταξίδι στα άδυτα, συλλέγει τα υλικά του και φτιάχνει στο εδώ και στο τώρα κόσμους του μέλλοντος."\nΟ/η ηθοποιός μέσα από την τέχνη του/τηςαποκαλύπτει κάθε κρυμμένο και σκοτεινό κομμάτι του συλλογικού ασυνειδήτου.Προσπαθεί να προσεγγίσει το ανοίκειο, το άγνωστο, τον διωγμένο και καταπιεσμένο εαυτό μας και να τον απελευθερώσει. Να δώσει χώρο και χρόνο σε αυτά που ακόμα δεν είναι γνώριμα και προκαλούν φόβο και αποστροφή.\nΗ/ο καλλιτέχνης, για εμένα, μέσα από αυτό το ταξίδι στα άδυτα, συλλέγει τα υλικά του και φτιάχνει στο εδώ και στο τώρα κόσμους του μέλλοντος.\nΝομίζω ότι πρέπει να επιστρέψουμε στη συλλογικότητα, να ξαναβρούμε τον/την Άλλον/η και να σταθούμε πραγματικά και καθολικά δίπλα του. Η αλληλεγγύη είναι ό,τι μας έχει απομείνει. Σε μία κοινωνία που προωθεί τον φόβο και την απομόνωση, δεν πρέπει να ξεχάσουμε να ζούμε συλλογικά. Δεν πρέπει να αφήσουμε το αίσθημα της μοναξιάς και της ματαίωσης να μας κατακλύσει. Πρέπει να παραμείνουμε ζωντανοί!\nΗ τέχνη δεν είναι μία ιδεολογικά ουδέτερη διαδικασία, αλλά συνιστά ένα πεδίο διαμόρφωσης και συγκρότησης συνείδησης. Υπό αυτό το πρίσμα λοιπόν θεωρώ ότι μια τέχνη για να φωτίσει το σκοτάδι της απομόνωσης οφείλει πρώτα και κύρια να θέλει να το κάνει.\nΓια να γεμίσουν τα σκοτάδια φως, χρειάζεται φωτιά. Χρειάζεται τέχνη επικίνδυνη- που δημιουργεί ρωγμές στα θεμέλια όλων όσα θεωρούμε δεδομένα.Στην ηθική, στο κατεστημένο, σε όλα όσα μαςείναι οικεία και μέσα σε αυτά νιώθουμε ασφαλείς.\nΧρειάζεται και όνειρο. Μία τέχνη που τολμάει να μιλήσει για κάτι άλλο -κάτι που δεν γνωρίζουμε ακόμα αλλά επιθυμούμε.Μία τέχνη που φανερώνει την πιο βαθιά επιθυμία για Ζωή.\nΊσως με αυτόν τον τρόπο βρούμε μία διέξοδο.\nΕίμαι μέλος της Ομάδας Σημείο Μηδέν από το 2018 και η πανδημία με βρήκε στην παράσταση «Αντιγόνη» του Σοφοκλή, σε σκηνοθεσία του Σάββα Στρούμπου.\nΝομίζω ότι υπάρχει μια διάχυτη ανάγκη έκφρασης και απελευθέρωσης και ο χώρος της τέχνης, σε οποιαδήποτεμορφή, αποτελεί ένα φιλόξενο περιβάλλον. Παιδιά μεγαλωμένα στην Ελλάδα της κρίσης, που ονειρεύονται το διαφορετικό και επιδιώκουν να το εκφράσουν με τρόπο ποιητικό.\nΜου έχουν συμβεί πολύ αστείες στιγμές όταν συμμετείχα σε μία παράσταση για παιδιά. Ο αυθορμητισμός τους είναι κάτι που δεν υπολογίζεται και δημιουργεί άφθονο γέλιο.\nΤα σχέδια αλλάζουν κάθε τόσο. Θα συνεχίσω με την ίδια ομάδα, σε μια καινούργια παράσταση. Πρόκειται για μία εργαστηριακή δουλεία πάνω στο διήγημα του Φραντς Κάφκα "Αναφορά σε μια Ακαδημία", σε μετάφραση Ιωάννας Μεϊτάνη. Το κείμενο αφηγείται σε πρώτο πρόσωπο την ιστορία του Rotpeter, ενός πιθήκου που εξανθρωπίστηκε βίαια στην προσπάθεια του να βρει μία διέξοδο στον κόσμο των ανθρώπων. Η προσπάθεια μας είναι να δημιουργήσουμεένακαμπαρέ του τραύματος που φέρει η ανθρωπότητα. Ένα καμπαρέ με μελωδίεςβγαλμένες απότην Αχερουσία λίμνη της ψυχής και με χορούς ανθρώπων σβησμένων. Κρατώντας μια κριτική και σαρκαστική ματιά στην Ιστορία, δεν θέλουμε άπλα να αναπαράγουμε τον μύθο, αλλά να αποκαλύψουμε την ξεχασμένη καιαπωθημένη πληγή που φέρουμε ως μέλη μιας κοινωνίας που στηρίζεται στην καταπίεση και στην εκμετάλλευση.\nΤο ξαναδιάβασα πρόσφατα και πιστεύω ότι η Κατερίνα Γώγου τα έχει πει υπέροχα.\n«Τέχνη σημαίνει έρωτας.\nΈρωτας σημαίνει ν' αγαπήσεις παράφορα τον στραπατσαρισμένο εαυτό σου, γιατί μονάχα έτσι θ' αγαπήσεις και τον δίπλα σου.\nΚαι έρωτας είναι η επιθυμία. Επιθυμία για ζωή, για τραγούδια, για σένα και για όλους.»\nΓια μένα δεν υπάρχει μεγαλύτερο έργο τέχνης απ' τον άνθρωπο, που περπατάει ολομόναχος μέσα στο χρόνο με οδυνηρές συγκρούσεις μέσα του.\nΜου μοιάζει ο άνθρωπος μ' έναν ήλιο, που καίγεται από μόνος του.\nΚι η Τέχνη, σαν άρρωστος και γιατρός μαζί».


Ζακ Τατί, ο γελοιογράφος των μοντέρνων καιρών | A-CIN-ART-ΗΣΙΑ\nΖακ Τατί, ο γελοιογράφος των μοντέρνων καιρών\nΜαρ 2, 2018 | 0 Σχόλια\nΤα τελευταία χρόνια οι αποκαταστάσεις των αρνητικών και οι επανεκδόσεις των ταινιών του Ζακ Τατί ξαναθυμίζουν στό παλιό και συστήνουν στο νέο κοινό του κινηματογράφου τη φιγούρα του κ. Ιλό. Το αδέξιο alter ego του Τατί κρατάει στα χέρια μια ομπρέλα σαν Εγγλέζος και στέκει με άνεση και γαλλικό στυλ δίπλα στο ρακένδυτο Σαρλώ και στον μονίμως θλιμμένο Μπάστερ Κίτον. Ο «Θείος μου», που από την περασμένη Πέμπτη βρίσκεται στα θερινά σινεμά της Αθήνας, είναι μια κωμωδία χαρακτηριστική του ύφους και της προβληματικής του Τατί. Η κόπιες είναι ολοκαινούργιες και αφορούν πρωτότυπη αγγλόφωνη βερσιόν της ταινίας, που παρουσιάζεται για πρώτη φορά στην Ελλάδα.\n«Ο Ζακ Τατί παίζει με τη φαντασία του θεατή με την επιδεξιότητα ενός μεγάλου καλλιτέχνη. Σε κάνει να βλέπεις πράγματα στα άδεια χέρια του και αόρατους συντρόφους δίπλα του. Εχει εφεύρει ένα σύνθετο «ον»: παίκτη του τένις μαζί με μπάλα και ρακέτα, μποξέρ και αντίπαλο, ποδήλατο και ποδηλάτη». Η διάσημη Κολέτ, η οποία έγραψε αυτές τις φράσεις το 1934, ήταν ενθουσιασμένη από μια παράσταση παντομίμας του Ζακ Τατί στο Ρίτζ του Παρισιού σε ένα πρόγραμμα όπου το πρώτο όνομα ήταν ο Μορίς Σεβαλιέ. Εκείνη την εποχή ο νεαρός Τατί ταξίδευε στην Ευρώπη δίνοντας παραστάσεις παντομίμας σε καμπαρέ , μιούζικ χολ και τσίρκα. Παράλληλα, πειραματίζοταν στο σινεμά παίζοντας κι ενίοτε σκηνοθετώντας ταινίες μικρού μήκους. Το σελιλόιντ τον απορρόφησε στα χρόνια μετά τον πόλεμο. Από το 1949 μέχρι τα τέλη της δεκαετίας του ’60 γύρισε τέσσερις από τις έξι συνολικά μεγάλου μήκους ταινίες του, οι οποίες τον καταξίωσαν ως έναν από τους κορυφαίους δημιουργούς της κωμωδίας από συστάσεως κινηματογράφου.\nΟ μοναχικός Τατί και το alter ego του, ο ψηλόλιγνος κος Ιλό, πήγαν μαζί καλοκαιρινές διακοπές σε ένα θέρετρο της Γαλλίας («Οι διακοπές του κ. Ιλό»). Εζησαν μια παράλογη περιπέτεια στη μοντέρνα κατοικία του κυρίου Αρπέλ και στο εργοστάσιο πλαστικών Plastac («Ο θείος μου»). Στο αποκορύφωμα της δημιουργικής τους τρέλας, έχτισαν το φουτουριστικό Tativille και θάφτηκαν στα ερείπιά του μαζί με το αριστουργηματικό «Playtime», που σήμανε την οικονομική καταστροφή του Τατί.\nΟ σοβαρός κος Ιλό\nΟ Τατί εμφανίστηκε στη γαλλική κωμωδία σε μια εποχή που την μονοπωλούσαν ο Λουί Ντε Φινές και ο Μπουρβίλ. Η θητεία του στην παντομίμα και η αγάπη του για τον Μπάστερ Κίτον, αλλά και για το «καθαρό σινεμά» του Ρομπέρ Μπρεσόν, τον ώθησαν να παρακάμψει την κωμική παρλάτα και να επιστρέψει στην «καθαρή κωμωδία»: το οπτικό γκαγκ. Επλασε, όμως, τον τύπο του Ιλό πολύ διαφορετικό από τους ήρωες της κλασικής βωβής κωμωδίας. Ο κος Ιλό με τα τεράστια χέρια, που δείχνουν πιο εύγλωττα από τα χαμογελαστά χείλη του, είναι μεσήλικας, εργένης, τζέντλεμαν (ολίγον μποέμ) και αδέξιος. Φοράει καπέλο, καμπαρντίνα και καπνίζει πίπα, σαν καρικατούρα Σέρλοκ Χολμς, και το παντελόνι του φτάνει πάνω από τον αστράγαλο. Η εμφάνισή του παραπέμπτει σε κλόουν, αλλά τα φαινόμενα απατούν. Οι κλόουν, συνήθως, είναι αστείοι τύποι και κάνουν άνω – κάτω τον απολύτως τακτοποιημένο και σοβαροφανή κόσμο, στον οποίο εμφανίζονται σαν αλεξιπτωτιστές. Ο κος Ιλό, αντιθέτως, είναι ένας σοβαρός τύπος στο κέντρο ενός απελπιστικά γελοίου κόσμου, που γίνεται ακόμη πιο γελοίος αν μεγεθύνει κανείς τις λεπτομέρειές του. Ο Τατί – Ιλό με την στωικότητα και την περιέργεια ενός παρατηρητή, κρατά αποστάσεις από τα ήθη και διακωμωδεί τις δομές ενός πολιτισμού που εδραιώνεται και κατακτά έδαφος με την τεχνολογία, τον αυτοματισμό και την κατανάλωση. Στον «Θείο μου», για παράδειγμα, το αστείο δεν αφορά την αδεξιότητα του Ιλό, αλλά τη μη-λειτουργικότητα του νέου τρόπου ζωής, ο οποίος έρχεται μαζί με την εποχή του πλαστικού που επιβάλλει την «ευκολία» ως αισθητική. Αυτή η «λεπτομέρεια» είναι η ουσία πίσω από το σήμα κατατεθέν των ταινιών του Τατί. «Δεν διατυπώνω μηνύματα. Θέλω να εκφράσω αυτό που οδηγεί στη συμπίεση της προσωπικότητας και σε έναν ολοένα και πιο μηχανοποιημένο κόσμο (…) Θα μπορούσα να ήμουν κομμουνιστής αν η ιστορία του κομμουνισμού δεν ήταν τόσο θλιβερή. Ισως ακούγομαι παλιομοδίτης, αλλά νομίω πως είμαι αναρχικός», έλεγε.\nΟ Ντε Γκωλ του μιούζικ χολ\nΟ πανύψηλος Τατί (κάποια εποχή τον αποκάλεσαν Ντε Γκωλ του μιουζικ χολ) ήταν εγγονός ενός Ρώσου κορνιζοποιού και συντηρητή έργων τέχνης, που είχε ανάμεσα στους πελάτες του τον Βανγκ Γκογκ και τον Τουλούζ Λοτρέκ. Ο πατέρας του, που κληρονόμησε την επιχείρηση, τον προόριζε για διαδοχό του και τον έστειλε στο Λονδίνο για σπουδές. Ο 16χρονος Ζακ, όμως, ήταν αθλητικός τύπος και είχε ταλέντο στη μίμηση. Εφτιαξε ένα ρεπερτόριο παντομίμας δείχνοντας αστείες πλευρές διαφόρων αθλημάτων και επέστρεψε στη Γαλλία για να ανακοινώσει στους έκπληκτους γονείς του την απόφασή του να γίνει καλλιτέχνης του μιουζικ χολ. Από το 1931, που άρχισε να ασχολείται επαγελματικά με την παντομίμα, μέχρι το 1949, που γύρισε την πρώτη μεγάλου μήκους ταινία του, η θεματολογία του αφορούσε σχεδόν αποκλειστικά τα σπορ.\nΟ Τατί μπήκε για τα καλά στο χώρο του σινεμά πάνω σε ένα ποδήλατο στη «Μέρα γιορτής». Ενας ταχυδρομικός υπάλληλος σε ένα χωριό, ο Φρανσουά που είναι ο κινηματογραφικός πρόγονος του Ιλό, εμπνέεται από το αμερικανικό πρότυπο και αποφασίζει να το εφαρμόσει προκειμένου να κάνει ταχύτερη και αποτελεσματικότερη την υπηρεσία του\nΑπό τις «Διακοπές» στο «χάος της κυκλοφορίας»\nΤο 1953 στις «Διακοπές του κ. Ιλό» ο Τατί ενσάρκωσε για πρώτη φορά στην οθόνη τον αδέξιο και γεμάτο ανθρωπιά Ιλό, που, όπως έλεγε ο ίδιος, αντικατοπτρίζει την επιθυμία του να προσδώσει «μεγαλύτερη αλήθεια στον κωμικό ήρωα». Ακολούθησαν ο «Θείος μου» (1958) το «Playtime» (1967), ο «Κος Ιλό στο χάος της κυκλοφορίας» (1971) και το «Parade» (1973). Σε αυτές τις λίγες ταινίες ο Τατί σχεδίασε ένα κινηματογραφικό σύμπαν με τέλεια γεωμετρία. Μια τεράστια μηχανή με τον άνθρωπο στη θέση ενός μικρού γραναζιού. Η αλλοτρίωση των μοντέρνων καιρών ποτέ δεν περιγράφηκε με τόσο διασκεδαστικό και ανάλαφρο τρόπο. Ο Ζακ Τατί έφυγε για πάντα το 1982 σε ηλικία 74 ετών.\nΣτον αγγλόφωνο «Θείο μου» το Παρίσι, που μοιάζει να έχει κατοικηθεί εν μέρει από …εξωγήινους, είναι μοιρασμένο, σχηματικά, στα δύο. Στις παλιές γειτονιές, όπου οι κομπάρσοι της ταινίας αποτελούν ένα ζωντανό ανθρώπινο σύνολο που επικοινωνεί στα γαλλικά (τα οποία σκοπίμως δεν μεταφράζονται) και στις νέες συνοικίες με την μοντέρνα αρχιτεκτονική, όπου οι πρωταγωνιστές, σαν κουρδισμένα νεόπλουτα ανθρωπάκια μιλούν αγγλικά. Ο Ιλό πηγαινοέρχεται αμίλητος ανάμεσά τους, σαν ακροβάτης πάνω σε τεντωμένο σχοινί, αφήνοντας στο θεατή να γελάσει με τα καμώματα της αδελφής του, της συζύγου του βιομηχάνου πλαστικών κ.Αρπέλ, στον κήπο και στην αυτοματοποιημένη κουζίνα της, η οποία στα μάτια του μικρού γιού της φαντάζει οδοντιατρείο. Η ιστορία ξεκινάει με ένα τσούρμο από αδέσποτα σκυλιά να τριγυρίζουν στις αλάνες και στις παλιές γειτονιές και τελειώνει στους ίδιους δρόμους με τα κομπρεσέρ να κατεδαφίζουν τοίχους, καθώς η νέα εποχή σαρώνει τα πάντα στο πέρασμά της.


= Κατερίνα Τσεμπερλίδου\nΔημοσιεύθηκε : Παρασκευή, 02 Μαρτίου 2012 02:38\nΣτις μέρες μας ψάχνουμε σχεδόν μανιωδώς για μικρές ακτίνες φωτός, αισιοδοξίας και θετικής σκέψης. Η παρακάτω συνέντευξη σκαλίζει αυτά τα θέματα, μέσω της «ευτυχιολόγου» Κατερίνας Τσεμπερλίδου. Αλήθεια, η ευτυχία είναι εφικτή αποστολή στη ζωή μας;\nΤα τελευταία χρόνια ανθίζει αισθητά στη χώρα μας το επάγγελμα του Life Coach – Συμβούλου ζωής. Σε τι διαφέρει από το επάγγελμα του ψυχολόγου;\nΞέρω ότι ο coach είναι ένα είδος μέντορα που αναλαμβάνει ένα άτομο και το βοηθάει να πραγματοποιήσει ένα προσωπικό ή επαγγελματικό του στόχο. Είναι ένα είδος προπονητή που σε προπονεί για την επίτευξη των στόχων σου. Ο ψυχολόγος κάνει άλλη δουλειά. Θεραπεύει ή βοηθάει ανθρώπους να ανακαλύψουν τον εαυτό τους ή τους στηρίζει στα δύσκολα.\nΥπάρχουν οδηγίες χρήσεως για την επίτευξη της ευζωίας;\nΥπάρχουν οδηγίες χρήσεως για την επίτευξη της ευζωίας, ναι. Το θέμα είναι ποιος έχει τη θέληση και την αυτοπειθαρχία να τις πραγματοποιήσει κάνοντας τις ανάλογες αλλαγές στη ζωή του. Υπάρχουν πολλά βιβλία που δίνουν οδηγίες. Στο site μου www.tsemperlidou.gr έχω στον τομέα free, 60+1 εναλλακτικές ιδέες για περισσότερη καθημερινή ευτυχία.\nΠολλοί άνθρωποι συνηθίζουμε τη ζωή μας και τη θωρούμε ως δεδομένη. Πώς μπορούμε να ξυπνάμε το πρωί με ανανεωμένη διάθεση καταπατώντας τη ρουτίνα της καθημερινότητας;\nΣτη ζωή υπάρχει μεγάλος βαθμός προσαρμογής στα πολύ ευτυχή αλλά και στα δυσάρεστα γεγονότα. Συνήθως, λοιπόν, ξεχνάμε τη σημασία – κατ’ αρχήν – της υγείας μας και μετά όλων των σημαντικών επιτευγμάτων μας και των αγαπημένων προσώπων που υπάρχουν στη ζωή μας. Προσωπικά, θεωρώ σημαντικό, με το που ξυπνάμε το πρωί, να επαναλαμβάνουμε μέσα μας τις δηλώσεις μας, σαν mantra. Οι δηλώσεις ή επιβεβαιώσεις είναι οι θετικές φράσεις που επαναλαμβάνουμε μέσα μας ξανά και ξανά και που αναφέρονται στην υγεία μας, στην επιτυχία μας, στην ασφάλειά μας, στην αγάπη των ανθρώπων της ζωής μας, σε ό,τι μας ενδιαφέρει.\nΜπορείτε να κατονομάσετε τους εχθρούς της υγιούς ψυχολογίας; Ποια είναι τα όπλα μας έναντι αυτών;\nΠώς μπορούμε να διατηρούμε το κέφι μας για ζωή και μια θετική αντιμετώπιση στην καθημερινότητά μας- η γνώμη μου είναι: 1. Να είμαστε ευγνώμονες για ό,τι καλό μας συμβαίνει, όσο μικρό κι αν είναι. 2. Να εκτιμάμε όσα έχουμε, ό,τι υπάρχει στη ζωή μας, ό,τι έχουμε καταφέρει. 3. Να έχουμε μια ομάδα ανθρώπων που μας στηρίζει, γονείς, αδέλφια, φίλους, σύντροφο.\nΟι ανθρώπινες σχέσεις έχουν τελματώσει σε επιφανειακές επικοινωνίες και έλλειψη ουσιαστικότητας. Με ποια «υλικά» μπορούμε να χτίσουμε αληθινές συναναστροφές στον επαγγελματικό και προσωπικό τομέα;\nΟι ανθρώπινες σχέσεις μπορούν να γίνουν καλύτερες όταν έχουμε κοινά ενδιαφέροντα, όταν βρίσκουμε χρόνο για τα αγαπημένα πρόσωπα, όταν έχουμε αμοιβαία εμπιστοσύνη, όταν έχουμε βάλει τα σωστά όρια, όταν δε φοβόμαστε να εκφράσουμε την αγάπη μας στους άλλους, όταν κάνουμε ό,τι μπορούμε για την ευτυχία των άλλων. Στη δουλειά, χρειάζεται να έχουμε πάθος για ό,τι κάνουμε και να δίνουμε προκειμένου να πάρουμε.\nΚατάθλιψη: Μια απειλή που ενδυναμώνεται ολοένα και περισσότερο στις μέρες μας. Μπορούμε άραγε να την αποφύγουμε;\nΤην επιστημονική άποψη θα σας την εκφράσει ένας επαγγελματίας. Τα βιβλία λένε ότι το μεγαλύτερο ποσοστό των ανθρώπων, κάποια στιγμή της ζωής του περνάει κατάθλιψη. Προσωπικά, πιστεύω, ότι η κατάθλιψη θέλει ψυχολογική υποστήριξη από ειδικό. Προληπτικά, όμως, το καλύτερο φάρμακο είναι να βρισκόμαστε κοντά στους ανθρώπους που μας στηρίζουν, μας ακούνε, ακούνε τις εκμυστηρεύσεις μας, τον πόνο μας, τις ανησυχίες μας, που μοιράζονται τα άγχη μας. Αυτοί είναι η ασπίδα μας. Η εξωστρέφεια και το να προστρέχουμε σε φίλους.\nΓέλιο, θετική σκέψη, αισιοδοξία. Όλοι «γνωρίζουμε» τις ευεργεσίες τους – στην πράξη όμως; Πώς μπορούμε να μυήσουμε την ήδη καταπονημένη στάση ζωής μας σε μια πιο φωτεινή φιλοσοφία;\nΕίναι σημαντικό το γέλιο. Το να βλέπουμε κωμωδίες, το να ανταλλάσσουμε αστεία με την κατάλληλη παρέα, το να χορεύουμε, το να επιτρέπουμε στον εαυτό μας να εκφράσει την παιδικότητά μας, το να δημιουργούμε, και, φυσικά, να αφιερώνουμε πάντα χρόνο σε όσους ή όσα έχουμε ανάγκη, με σειρά αξιολόγησης. Τέλος, μακριά από αρνητικούς ανθρώπους.\nΕπικοινωνία με τον εαυτό μας. Πόσο σημαντική είναι για το σωστό πλάσιμο της συμπεριφοράς μας προς εμάς τους ίδιους αλλά και προς το περιβάλλον μας;\nΗ επικοινωνία με τον εαυτό μας είναι το πρώτο στοιχείο της εικόνας που έχουμε για μας. Μέσα στο μυαλό μας έχουμε εσωτερικούς διαλόγους. Σημασία έχει να ξεχωρίζουμε τι ακούμε. Τη δική μας φωνή ή όσα έχουν πει κατά καιρούς οι γονείς μας, οι φίλοι, τα Μέσα, οι άλλοι; Αν όσα λέμε στον εαυτό μας είναι ενθαρρυντικά, είναι καλό. Αν είναι υποτιμητικά, σημαίνει ότι ούτε εμείς οι ίδιοι δεν είμαστε φίλοι του εαυτού μας.\nΤι ορίζει την επιτυχία ενός ανθρώπου και πού μας οδηγεί εάν την κυνηγούμε ως αυτοσκοπό; Με ποια οπτική αρμόζει να την προσδοκούμε;\nΟ ορισμός της ευτυχίας είναι πολύ προσωπικός για τον καθένα. Άλλο είναι για μένα ευτυχία, άλλο για σας. Πάντως την ευτυχία δεν την κυνηγάς, δεν είναι έξω από σένα, δεν είναι πεταλούδα, δεν είναι όραμα. Είναι αναφαίρετο δικαίωμά μας να είμαστε ευτυχισμένοι. Αυτό σημαίνει ότι επιτρέπουμε στον εαυτό μας να είναι ευτυχισμένος, χωρίς να αναβάλουμε ούτε να θέτουμε όρους (θα ευτυχήσω αν συμβεί αυτό ή όταν συμβεί το άλλο). Θα έλεγα ότι η ευτυχία αφορά στο σύνολο της ζωής μας.\nΤελικά η ευτυχία είναι επιτεύξιμη; Ή αποτελεί μια αέναη επιθυμητή κατάσταση;\nΗ ευτυχία είναι δικαίωμά μας. Η ευτυχία είναι μέρος τους πλάνου της ζωής μας. Είναι στο χέρι μας να επηρεάσουμε το βαθμό ευτυχίας μας, σε ποσοστό περίπου 45%. Αν θέλουμε να είμαστε ευτυχισμένοι, αν πάρουμε απόφαση να είμαστε πιο ευτυχισμένοι στη ζωή, τότε ο τρόπος σκέψης μας, οι αξίες μας, οι πράξεις μας και η αντίδρασή μας στους άλλους και στα εξωτερικά γεγονότα χρειάζεται να υπηρετούν αυτό το στόχο μας. Για να είσαι πιο ευτυχισμένος χρειάζεται να ξε-μάθεις τη δυστυχία. Και φυσικά, προσφέροντας ευτυχία στους άλλους, αυξάνεις και τη δική σου.\nΛίγα Λόγια για την Κατερίνα Τσεμπερλίδου: Η Κατερίνα Τσεμπερλίδου είναι συγγραφέας, αρθρογράφος και διαφημίστρια. Συγκεκριμένα, υπήρξε η νεότερη creative director στην Ελλάδα δουλεύοντας στην ΑΔΕΛ και άφησε στο χώρο της διαφήμισης διάσημα slogan, όπως «Γάλατα υπάρχουν πολλά, ΝΟΥΝΟΥ όμως ένα», «Μ’ ένα Άρλεκιν, ξεχνιέμαι», «ΙΟΝ για πάντα», «Και ΝΟΥΝΟΥ και light». Στο χώρο του βιβλίου έγινε γνωστή με τη συλλογή διηγημάτων «Όχι πια sex, μόνο φίλοι», που δημιούργησε σάλο και ενσωμάτωσε τον τίτλο του βιβλίου σε καθιερωμένη φράση. Στα βιβλία της «Εγώ στα καλυτερά μου», «Το ταλέντο να ζεις ευτυχισμένα», «Τα μονοπάτια της ευτυχίας», «Η ευτυχία είναι απόφαση», πραγματεύεται ζητήματα ευτυχίας, επιτυχίας, επικοινωνίας με τον εαυτό μας κ.α.. Τέλος, στην ιστοσελίδα της «www.tsemperlidou.gr – mission happiness», μπορείτε να βρείτε θέματα ευτυχίας, για έμπνευση, εξέλιξη, υγεία, για σπορ, για την κοινωνία, για αγαπημένα βιβλία, για τις μικρές ανάσες ευτυχίας που θέλουμε όλοι.


Ξενοδοχεία κοντά σε EverBank Field - Βρείτε προσφορές ξενοδοχείων\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε EverBank Field. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε EverBank Field παραπάνω.\nΞενοδοχεία κοντά σε Jacksonville Veterans Memorial ArenaΞενοδοχεία κοντά σε Jacksonville ZooΞενοδοχεία κοντά σε Baseball Grounds of JacksonvilleΞενοδοχεία κοντά σε Times Union CenterΞενοδοχεία κοντά σε The Florida TheatreΞενοδοχεία κοντά σε Prime Osborn Convention CenterΞενοδοχεία κοντά σε Museum of Science and HistoryΞενοδοχεία κοντά σε Memorial ParkΞενοδοχεία κοντά σε Cummer Museum of Art and GardensΞενοδοχεία κοντά σε Metropolitan ParkΞενοδοχεία κοντά σε Friendship FountainΞενοδοχεία κοντά σε Celebration ChurchΞενοδοχεία κοντά σε Alhambra Theater and DiningΞενοδοχεία κοντά σε First Baptist Church JacksonvilleΞενοδοχεία κοντά σε Ed Austin Regional Park


Ειρηνικό το συλλαλητήριο φοιτητών και μαθητών στο κέντρο της Αθήνας - Ειδήσεις - νέα - Το Βήμα Online\nΕιρηνικό το συλλαλητήριο φοιτητών και μαθητών στο κέντρο της Αθήνας\nΗ πορεία ολοκληρώθηκε στις 15:30 με κεντρικά αιτήματα την κατάργηση του νόμου πλαισίου και την μη αναγνώριση των κολεγίων.\n22 Οκτωβρίου 2009, 14:51 Ενημερώθηκε: 22 Οκτωβρίου 2009, 14:51\nΤο πρώτο συλλαλητήριο μετά την έναρξη του σχολικού και ακαδημαϊκού έτους πραγματοποίησαν μαθητές και φοιτητές οι οποίοι συγκεντρώθηκαν, το μεσημέρι, στα Προπύλαια.\nΗ πορεία των διαδηλωτών κατευθύνθηκε προς την πλατεία Συντάγματος και ολοκληρώθηκε, ειρηνικά, στις 15:30.\nΚύριο αίτημα των φοιτητών και μαθητών είναι η κατάργηση του νόμου πλαισίου. Επιπλέον διεκδικούν την απόσυρση των αντιεκπαιδευτικών νόμων, τη μη αναγνώριση των κολεγίων όπως επίσης την η αύξηση των δαπανών για την Παιδεία και την κάλυψη κενών θέσεων σε εκπαιδευτικό προσωπικό.\nΟι κενές θέσεις που υπάρχουν στην πρωτοβάθμια και δευτεροβάθμια εκπαίδευση, καθώς και οι ελλείψεις σε υλικοτεχνικές υποδομές αποτελεί, άλλωστε και τη βασική αιτία που πάνω από 30 σχολεία στη Θεσσαλονίκη τελούν υπό κατάληψη.\nΗ υπουργός Παιδείας κ. Άννα Διαμαντοπούλου έχει διαβεβαιώσει ότι εντός της εβδομάδας θα ανακοινωθεί το χρονοδιάγραμμα για την κάλυψη των θέσεων.